Qarabağ münaqişəsinin həllinə Qərbin reaksiyası: Qısqanclıq, yaralı qürur… – İSLANDİYADAN MÜSAHİBƏ – RİA24.AZ\nQərb ölkələri 9 noyabrdan 10 noyabra keçən gecə Rusiya, Azərbaycan və Ermənistanın Qarabağ münaqişəsinin həlli ilə bağlı imzaladıqları bəyanata gecikən reaksiya göstərməyə davam edirlər.\nTanınmış islandiyalı jurnalist və analitik Haukur Hauksson Qərbin, əslində, 10 noyabr bəyanatını nüfuzdan salmağa yönəlmiş reaksiyasını Media.Az-a verdiyi müsahibədə şərh edib:\n“Qərbin reaksiyasından danışsaq, bu, mənim fikrimcə, gəlini toydan əvvəl qaçan bəyin qısqanclığına, yaralı qürururuna bənzəyir.\nQərb nizamlanmada ciddi rol oynamaq istəyirdi, ATƏT-in Qarabağa sülhməramlı kontingent göndərmək planları var idi. Ancaq 10 noyabra keçən gecə Rusiyanın vasitəçiliyi ilə hər şeyə qərar verildi. Əlbəttə ki, bu məsələdə Türkiyə Prezidenti Rəcəb Tayyib Ərdoğan mühüm rol oynadı”.\nHauksson qeyd edib ki, Qarabağ münaqişəsinin belə gözlənilmədən sürətlə həll edilməsi həm Brüsseli (Avropa İttifaqı), həm NATO-nu, həm də Vaşinqtonu şoka saldı:\n“Onlar ümid edirdilər ki, Rusiyanın bölgədəki rolunu azaldacaqlar”.\nJurnalist bildirib ki, Fransa və Belçikada Paris, Brüssel və ümumiyyətlə, Qərbi Avropada gizli təsiri olan güclü erməni diasporunun olduğunu xüsusilə söyləmək lazımdır:\n“Erməni faktoru Şimali və Cənubi Amerikada və Rusiyada da əhəmiyyətli rol oynayır. Düşünürəm ki, erməni xalqına daha çox rəğbət bəsləyən bəzi (rusiyalı – red.) mütəxəssislər arasında müəyyən anti-Türkiyə və anti-Azərbaycan cərəyanı var. Bəzilərinin təhdid kimi qəbul edilən Türkiyənin, Türk dünyasının güclənməsindən qorxusu var.\nBu qorxular nə dərəcədə haqlıdır? Bilmirəm. Ancaq belə qorxular, deyək ki, beş milyon türk və kürdün yaşadığı Almaniyada da mövcuddur. Baxmayaraq ki, onlar qanuna tabe və əməksevər insanlardır. Bunlar Şimali Afrika, Suriya və digər bölgələrdən gələn miqrantlar deyil”.\n← “Expressbank” aztəminatlı ailələrə dəstək göstərməyə davam edir! – FOTO\nMilli Məclis “Şərti maliyyə vahidi haqqında” qanunun ləğv edilməsini təsdiqlədi →\nXİN: “Almaniya Xarici İşlər nazirinin Azərbaycana təzyiq göstərilməsi barədə açıqlaması təəssüf doğurur”\nFuat Oktaydan Azərbaycana qələbə təbriki: “Sevinciniz, sevincimiz daim olsun, can Azərbaycan” – FOTO


İngiltərəli qadınlar İslamı qəbul edirlər – Minbərdən Könüllərə\nİngiltərəli qadınlar İslamı…\n“Bi-Bi-Si” telekanalının apardığı araşdırmanın nəticələri açıqlanıb.\nİngiltərənin “Bi-Bi-Si” teleradio şirkəti krallıqda İslamı qəbul edən ingilis qadınlara dair sənədli film hazırlayıb.\nAraşdırmalara istinadən hazırlanan “Məni müsəlman et” (Make me a muslim) sənədli filmində ökədə İslamı qəbul edən qadınların sayının davamlı şəkildə artdığı bildirilib. “Bi-Bi-Si 3” telekanalında efirə verilən sənədli filmdə alkoqollu içki qəbul edən və gecə həyatı keçirən 5 qadının bu vərdişlərindən imtina edərək, hansı səbəblərdən dolayı müsəlman olduqları və yeni dinin mənsubu olduqdan sonra həyatlarının hansı formada dəyişdiyi öz əksini tapıb.\nFilmdə İngiltərədə hər il 5 min qadının İslamı qəbul etdiyi vurğulanaraq, onların 75%-nin ağdərili insanlar olduğu bildirilib. Maraqlıdır ki, ölkədə müsəlman olan qadınlar arasında əvvəllər maneken və ya müğənni kimi fəaliyyət göstərənlər çoxluq təşkil edir.


Şah İsmayil Xətai küçəsi, 16\n100000 2150 In stockSatış / Həyət evi/Bağ evi, Xırdalan, 100 000\n2 sotun içində 2 mərtəbəli, zirzəmisi, mansard, arxa tərəfdə əlavə 2 mərtəbəli təmirsiz tikili olan həyət evi TƏCİLİ SATILIR!!\nAvtomatik darvaza, kamera sistemi, internet, 12 tonluq su anbarı, kombi sistemi, daimi işıq, su, qaz, kondisoner və hamamda isti pol. Kupçası var (çıxarışı var)\nEv Abşeron polis idarəsinin arxasında yerləşir.\nXırdalan, Xırdalanda, Xəzinə Palase yaxınlığınd\nKod: 019 B 008 Xırdalanda, Xəzinə Palase yaxınlığında, 119 nömrəli marşrutun 15 metrliyində, ümumi sahəsi 47 kv-metr olan, 2 otaqlı həyət evi satılır.Təmiri 1 həftədir bitib.Təmirdən sonra yaşayış təbiiki olmayıb.Mətbəx mebelləri yığılıb.Kondisoneri var.Çox sakit məhəllədə yerləşir.Mehriban qonşular var.Evin yaxınlığında Al Market, Oba market, poçt və digər təyinatlı obyektlər var. Qiymət: 30000 yox 27000 azn Ofis haqqı 1% - dir. Real alıcıya endirim olunacaq. Qiymət endirimi haqqında yalnız və yalnız evə baxdıqdan sonra danışmaq olar.Telefonda endirim barəsində məlumat verilmir.Siz də, ev almaq və yaxud da satmaq istəyirsinizsə, qeyd olunan nömrəyə zəng edə və whatsapp hesabından yaza bilərsiniz


Sehirli Kağız... » www.GUNAZ.az\nTarix:4-06-2020, 19:13 Oxunub:2 815\nİsa babanın dadlı, duzlu, məzəli bir əhvalatı yadıma düşdü. İsa baba deyir Aralıq kəndində yaşadığımız vaxtlar idi, oturub Arpaçayının kənarında çaya baxırdım. Birdə gördüm bir cavan oğlan şalvarın çirmələyib özünü vurub çaya gəlir bizim evə tərəf.\nOğlan çatar-çatmaz Dədəmi soruşdu:\nMolla Məhəmməd əmi evdə?\nDədəm evdə yox idi, dedim nə lazımdır niyə belə təlaşlısan?\nDedi İsa, bir qız istəyirəm, ancaq qızın məni görməyə gözü yoxdur gəlmişəm Məhəmməd əmi mənə bir dua yazsın, bəlkə qız yola gələ. Hansıki, Dədəm heç vaxt dua yazmayıb .\nDədəm gələndə deyərəm yazar narahat olma. O gedən kimi, götürdüm qələm kağızı üç dənə cızma qara edib üçkünc bükdüm. Axşam baxdım bu Məcnun özünü yetirdi. Duaları verib dedim:\nDədəm deyir bax bu duanı uca cəviz ağacı tap as onun lap kəlləsindən, külək bu duanı yellədikcə, qızın ürəyidə səndən ötürü əsəcək. Bax bu duanı, iki köhnə qəbirin arasına basırarsan ki, bu dua sayəsində siz birləşəcəksiniz. Bu duanı isə elə yerə basdır ki, qız evlərinin qapısından çıxanda duanın basdrıldığı yeri görsün. Hər dəfə duanı görəndə elə biləcək səni görür.\nQəsdən işi qəlizləşdirirəm ki, özümə və Dədəmə haqq qazandıra bilim. O vaxtlarda ətrafda uca cəviz olmadığından yazıq basıb gedib Ordubadda uca cəviz axtarırmış. Bir ay tamam olmamışdı baxdim bu oğlan gəlir, dedim yəqin məsələnin üstü açılıb, gəlir Dədəmə şikayətə. Bir istədim evdən qaçım, sonra fikirləşdim ki, Dədəmə desə lap pis olar. Tez onu qabaqladım ki, nə yaxşı belə?\nMolla Məhəmməd əmimin nəmərin gətirmişəm toyumuz oldu. Yazıq Dədəmin nədən xəbəri var, dedim ver mən verərəm. Bu yazıq dua edə-edə çıxartdı bır bağlama, 30 manatda pul. Oğlanı yola salandan sonra bağlamanı açdım ki, olar iki kilo rəngli çərçi konfeti, birdə bir dəst kostyum. Pulu özüm götürdüm, konfetlədə kostyumu verdim Dədəmə. Yazıq Dədəm hər yerdə deyirdiki, İsa bu aclıq vaxtı mənə kostium alıb. Bu yazının dinə, inanca, duaya, mollaya qətiyyən dəxli yoxdur ha.


Azərbaycan prospekti 27 - ev elanlari, ev alqi satqisi, dasinmaz emlak 2021 - VIPEMLAK.az\nAzərbaycan prospekti 27\nElan nömrəsi: 345319\nİcarəyə verilən obyekt şəhərin mərkəzində, Azərbaycan prospektində,Oriflame,Style house və Turkish Airlines şirkətinin yanında yerləşir. Ümumi sahəsi 135 kv-m olan obyektin hündür tavanı, geniş zalı, üç vitrin şüşəsi var. Obyektin ətrafında brend butiklər və inkişaf olunmuş inftastruktur mövcuddur.\nObyekt hər bir fəaliyyət üçün yararlıdır.Obyekt bank, şirniyyat, geyim dükanı,elektronika mağazası, coffee house, front ofis, sığorta şirkəti, texniki servis,show room və s kimi fəaliyyətlər üçün yararlıdır. Bizim komissiya haqqımız 30% təşkil edir. Daha ətraflı məlumat üçün əlaqə nömrəsinə zəng vurun.\nustalar bakida kiraye evler bakida ev elanlari menziller yeni emlak ev alqi satqisi 20 yanvarda ucuz ev kirayesi ev alqi satqisi bakmilde dasinmaz emlak ev elanlari ev alqi satqisi grand hayat kiraye lalafo ev elanlari tezbazar.az kombi ustasi kondisioner ustasi turlar


Zərgər tərəzisi qiymətinə görə milliqramı da diqqətə alır, bir az güclü üfürmək belə ona təsir edər. Ona görə də zərgərlər ölçdüklərini külək tutmayan, qapalı yerlərdə ölçərlər. odunçu qapanında isə milliqram bir tərəfə bir neçə kiloqramlıq artıq-əskik belə heç bir dəyər ifadə etməz. Çünki odunun qiyməti qızılla müqayisə edilməyəcək nisbətdədir.\nİlahi əmr və qadağalara riayət məsələsindəki həssaslıq da bəndənin Allah və Rəsuluna yaxınlığı nisbətində artar, uzaqlığı nisbətində azalar. Bu səbəblə kimisi həyatında dinin mənafeyini aşağı tutaraq fətva və rüxsətlərlə əməl etdiyi halda kimisi də təqva və əzimətlərlə əməl edərək kamil bir itaət səyi içində həyatını Quran və Sünnəyə ram edər. Təbii ki, insanın Allah qatındakı mərtəbəsi də bu təqva dərəcəsinə görə müəyyənləşər.\nFətva, yoxsa Təqva?\nBir dəfə paltarındakı həddən artıq kiçik kiri təmizləməyə çalışan İmamı Əzəm Əbu Hənifə həzrətlərini görənlər ondan soruşurlar:\n“- Ya İmam! Verdiyiniz fətvaya görə bu kiçik ləkə namaza mane deyil; bəs nə üçün bu qədər zəhmət çəkib onu təmizləməyə çalışırsınız?”\nİmam Əzəm həzrətləri buyurur:\n“- O fətvadır, bu isə təqva!..”\nYəni Allah-Təalanın sevimli qulları öz qulluq həyatlarını həssas və dəqiq ölçülərlə yaşayarlar. Haqqa yaxınlıq qazana bilməmiş qafillər isə ilahi həqiqətlər qarşısında öz hallarını həmişə qaba ölçülərlə qiymətləndirər, vəziyyətlərini cəmiyyətin dayaz səviyyəsiylə müqayisə edərək kiçik əməllərini böyük görər, əbədi qurtuluşları barəsində bununla təsəlli taparlar. Allahın daima əfv və mərhəmətini ifadə edən “Rəhman, Rəhim, Səttar, Ğaffar” kimi sifətlərini düşünər, Onun eyni zamanda cəlal və qəzəbini də ifadə edən “Muntəqim, Qahhar” kimi sifətlərini gözardı edərlər. Məhz bu da son dərəcə həssas gerçəkləri heç də həssas olmayan odunçu tərəzisindı çəkmək qəflətindən fərqsizdir. Ona görə də saleh möminlər öz hallarını hər xüsusda və daima ilahi ölçülərlə ölçüb-biçərlər. Onların meyarı cəmiyyət deyil, Peyğəmbər r, əshabi-kiram və Allah dostlarıdır. Allahın bu sevimli bəndələri kimi onlar da ibadət, müaməlat və əxlaq xüsusunda böyük səy və fədakarlıqlar göstərmələrinə baxmayaraq, bu səylərini bir “heç” kimi görər, son nəfəs əndişəsiylə qəlbləri titrəyər, daim ilahi rəhmət və məğfirəti ümid edərlər. Yəni kamil möminlər öz hallarını bir növ zərgər tərəzisi həssaslığıyla ölçərlər. Çünki zərgər tərəzisində milliqramların belə dəyəri çox böyükdür.\nZərrələrin Böyük Hesabı\n“Kim zərrə qədər yaxşı iş görmüşdürsə, onu (onun xeyrini) görəcəkdir. Kim də zərrə qədər pis iş görmüşdürsə, onu (onun zərərini) görəcəkdir.” (əz-Zilzal, 7-8)\nDeməli, ilahi tərəzidə zərrələr də ölçüləcək. Zərrə isə zərgərin həssas tərəzisiylə ölçülər, odunçu tərəzisiylə deyil.\nBəzən tərəzinin bir tərəfini digər tərəfindən ağır edən kiçik bir zərrə olur. Buna görə heç bir savab da, heç bir günah da kiçik və ya əhəmiyyətsiz görülməməlidir. Necə ki, Allahın rəhməti də, qəzəbi də bəzən böyük, bəzən orta, bəzən də kiçik kimi görünən bir əməldə təcəlli edər. Tabiundan Bilal bin Sadın bu xəbərdarlığı necə də mənalıdır:\n“Günahın kiçikliyinə baxma! Kimə üsyan etdiyinə, kimə qarşı günah işlədiyinə bax!”\nQəlbi Allah qorxusu və məhəbbətiylə diri olan bir möminin nəzərində ən kiçik günahlar belə, alovlanıb yanan bir köz parçasından fərqsizdir. Bu səbəblə saleh bəndələr günaha dalmaq bir tərəfə, günah işlənən yerlərdən keçməyi belə istəməzlər. Çünki o məkanların ağırlığı onlara daxili sıxıntı verər. Bunun əksinə, Haqdan uzaq, qafil bir insan isə ən ağır cinayətləri işləsə belə, qəlbində ən yüngül bir çətinlik hiss etməzlər. Hətta günahlar ona şirin musiqi kimi xoş gələr. Çünki onun könül dünyası bütün həssaslığını itirmiş, günahların iztirabıyla fəryad etməli olan hissiyyatı parça-parça olmuşdur.\nAbdullah bin Məsud t təqva sahibi olan bir möminlə qafil kimsənin günahlara baxışlarındakı həssaslıq fərqini belə dilə gətirmişdir:\n“Mömin öz günahını altında oturduğu və sanki hər an üzərinə düşmə təhlükəsi olan bir dağ kimi görər. Bu böyük dağın üstünə düşməsindən qorxar. Facir isə günahını burnunun üstündən keçən bir ağcaqanad kimi görər.” (Buxari, Dəavat, 4; Müslim, Tövbə, 3)\nKamil möminlərin günahlardan çəkinmək xüsusundakı həssaslığı savab qazanmaq cəhdində də özünü göstərər. Çünki onlar qiyamət günü insanın ən kiçik bir xeyrə belə möhtac olacağı şüuruyla səylərini hər an daha da artırmağa çalışarlar. Ən kiçik əməllərin belə qiyamətdə nə qədər böyük bir qiymət qazanacağını Rəsuli-Əkrəm r belə xəbər vermişdir:\n“Qiyamət günü insanlar səf-səf düzülərlər. Bu zaman cəhənnəm əhlindən bir nəfər cənnət əhlindən birinə rast gələr və:\n“- Ey filankəs! Xatırladınmı, sən su istəmişdin, mən sənə bir içimlik su vermişdim?” -deyər. Mömin də o ona şəfaət edər.\n(Cəhənnəmlik olan başqa bir) adam cənnətlik olan birinin yanına çatar və ona:\n“- Xatırlayırsanmı, sənə bir gün dəstəmaz suyu vermişdim?” -deyə (şəfaət istəyər. O da xatırlayar) və ona şəfaət edər.\n“- Ey filankəs! Məni filan bir işə göndərdiyin günü xatırlayırsanmı? Mən də o gün sənin üçün getmişdim.” -deyər. Cənnətlik olan adam da ona şəfaət edər.” (İbn Macə, Ədəb, 8)\nTəbii ki, möminlərin bu şəfaəti Haqq-Təalanın iradə və icazəsinə bağlıdır. O istəyərsə bağışlayar, istəməzsə bağışlamaz.\nBu səbəbdən axirət həyatında hansı əməlin qurtuluş vəsiləsi olacağı bilinmir. Bu səbəblə böyük-kiçik demədən bütün saleh əməllərə can atmalı, zamanı ən məhsuldar şəkildə qiymətləndirməli və dünyada ikən Allah üçün yorulmağı ən böyük zövq, ləzzət və nemət bilməliyik.\nHaqqa Yaxınlıq İqliminin İncə Ədəbləri\nAllah-Təalanın sevib razı olduğu bəndələr\n- Ən kiçik bir savaba da, günaha da böyük diqqət göstərərək yaşayan müttəqilərdir.\n- Allah və Rəsulunda fani ola bilmək cəhdi ilə öz həyatlarında Quran və Sünnə yolundan zərrə qədər əyilməmək üçün, böyük diqqət göstərən sadiqlərdir.\n- “İnsan sevdiyi ilə bərabərdir.” (Buxari, Ədəb, 96) hədisi-şərifinin möhtəvasına girə bilmək üçün Allah Rəsulu r ilə hissi, fikri və feli bərabərlik içində olmağa həddən artıq səy göstərən salehlərdir.\n- Eynilə qar üzərində gedən bir adamın izini təqib edirmiş kimi Allah Rəsuluna tamamilə itaət cəhdi ilə yaşayan möminlərdir.\nNecə ki, təqva əhlindən olan hədis alimi və müctəhid İmam Nəvəvi həzrətləri Rəsulullah r-in qarpızı necə yediyinə hədislərdə rast gəlmədiyi üçün damağında bu meyvənin ləzzəti itmiş və ömrü boyunca qarpız yeməmişdir. Həyatının bütün mərhələlərini əhatə edən, Peyğəmbərə tam bağlılıq səyi ilə qarpız yeyərkən belə Onun tərzi xaricində hərəkət etmək ehtimalından uzaq durmağı üstün tutmuşdur.\nYenə Peyğəmbər aşiqlərindən Seyid Əhməd Yəsəvi həzrətləri 63 yaşında vəfat edən Rəsulullaha bəslədiyi məhəbbət və bağlılıq səbəbiylə ömrünün bu yaşından sonra yer üzündə gəzməklə vidalaşmış, vəfat edənə qədər on il yerin altında məzar kimi qazdırdığı xüsusi bir yerdə irşad həyatına davam etmişdir.\nHaqq dostlarından İmam Rəbbani həzrətləri də belə buyurmuşdur:\n“Bir dəfə qəflətə düşüb unudaraq dəstəmazxanaya girərkən əvvəlcə sağ ayağımı atdım. (Sünnəyə uyğun gəlməyən bu davranışım səbəbiylə) o gün bütün mənəvi hallardan məhrum qaldım.”\nYenə İmam Rəbbani həzrətləri bir gün tələbələrindən birinə:\n“- Bizim kisədən bir miqdar qərənfil gətir!” buyurmuşdu. O da gedib altı dənə qərənfil gətirmişdi. İmam Rəbbani həzrətləri bunu görüb qəmli bir əda ilə belə buyurdu:\n“- Bizim tələbələr hələ Peyğəmbərimizin hədisində bildirilən: “Allah təkdir, təki sevər!” qaydasına diqqət etmirlər. halbuki buna diqqət etmək müstəhəbdir. İnsanlar müstəhəbi nə zənn edirlər?! Allahın xoşuna gələn belə bir əməlin qarşılığında bütün dünya və axirət verilsə, qiymətsiz qalar.”\nGörüldüyü kimi Allaha belə bir yaxınlıq iqlimində fərz, vacib və sünnələrdən savayı müstəhəblərin belə qiyməti bu qədər böyükdür. Haramlar və məkruhlar bir yana, şübhəlilərdən çəkinmək belə son dərəcə lazımlıdır. Çünki o məhəbbət və mərifət iqlimi ən xırda bir kiri qaldıra bilməyəcək saflıq və lətafətdədir. Ən kiçicik laqeydliyin böyük məhrumiyyətlə qarşılıq görəcəyi müstəsna bir aləmdir.\nBu səbəblə Allah dostları Haqqa yaxınlıq iqliminə girə bilmək üçün çox incə nəzakət ələklərindən və ağır iztirab halqalarından keçirilmişlər. Zirvələr qasırğasız olmadığı kimi, Haqqa yaxınlıq zirvələrinin də çox çətin imtahanları var. Bu səbəbdən mənəvi zirvələrdə ollanlar, aşağıda olanlar qədər rahat və sərbəst hərəkət edə bilməzlər. Onlar hal və rəftarlarına daha çox diqqət etmək məcburiyyətindədirlər. Çünki zirvədə atılacaq səhv bir addım həyati əhəmiyyət daşıyır. Sadə insanlar etdiyi təqdirdə üzrlü sayılacaq bir çox səhv o yüksək ruhlar üçün böyük bir məhrumiyyət səbəbidir. Ona görə də avam təbəqəsinin işlədiyi əməllər o xas qullara yaraşmaz, Haqqa dostluğun yüksək hüququyla üst-üstə düşməz. Ümumi xalq üçün caiz olan bir çox şey onlar üçün böyük bir istiğfar səbəbidir.\nBu hadisə sözügedən həqiqəti nə gözəl izah edir:\nOsmanlının son dövr mütəsəvvüflərindən Şeyx Məhəmməd Nurul-Ərəbinin “bəşəri / cüzi iradə”ni inkar etdiyinə dair dedi-qodu yayılır. Bunu eşidən Sultan əbdülməcid Xan, Şeyx həzrətlərinin hüzuruna çağırılaraq bu haqda sorğu-sual olunmasını istəyir. Şeyx Əfəndi hüzura dəvət edilib məsələnin əsli haqda sorğu-suala tutulduqda bu cavabı verir:\n“Əlbəttə ki, qulun cüzi iradəsi var. Lakin hər kəsdə və hər vaxt deyil. Məsələn, əlbəttə ki, mən cüzi iradə sahibiyəm. Lakin bura padşahın əmriylə gəldim. Buradan qalxıb getmək isə əlimdə deyil. “Gəl” deyilər gəlirik, “get” deyilər gedirik. Demək ki, burada iradəm -müəyyən bir xüsusda- yox hökmündədir. Eyni şəkildə padşahın hüzurunda olduğum üçün edə biləcəyim hərəkətlər də məhduddur. Haqq dostları da eynilə bu misalda olduğu kimi daima Rəblərinin hüzurunda olduqlarının idrakı içində yaşayarlar. Allah hər yerdə hazır və nazır olduğu halda bir çox kimsə özünü yalnız namazda ilahi hüzurda bilərlər. Halbuki müəyyən bir mənəvi mərtəbəyə yüksəlmiş olanlar hər an hüzuri-ilahidə olduqları idrakı ilə yaşayarlar. Belə kimsələrdə cüzi iradənin var sayılıb-sayılmayacağını özünüz deyin.”\nNecə ki, ayeyi-kərimədə: “…Siz harada olsanız, O sizinlədir…” (əl-Hədid, 4) buyurulmuşdur.\nGördüyümüz kimi Haqqa yaxınlıq iqliminin ölçüləri də, imtahanları da, mükafatı da, cəzası da tamam fərqlidir.\nHəzrət Yaqub u Allaha ən yaxın qullardan olan peyğəmbərlərdən biridir. Bu əziz peyğəmbər öz xüsusiyyətlərini övladları içində ən çox Yusif u da gördüyü üçün könlü ona meyil etmiş, böyük bir məhəbbətlə ona bağlanmışdı. Lakin həddi aşan bu məhəbbət Haqqa yaxınlığa kölgə saldığı üçün uzun bir ayrılıq acısıyla qarşılıq gördü. Halbuki hər ata övladına məhəbbət duyar. Hətta bəzi ataların övladına olan məhəbbəti düşkünlük dərəcəsindədir. Lakin bunların bir çoxu Yaqub u ın məruz qaldığı övlad həsrəti imtahanına tabe tutulmaz. Çünki Həzrət Yaqub Allahın peyğəmbəri və dostudur. Bu dostluğun yüksək hüququna zidd olan, ümumi insanlıq üçünsə qanuni olan bir hal o əziz peyğəmbər üçün böyük bir ilahi imtahana çevrildi. Yakub u da ardarda gelən bütün müsibətlər qarşısında Allaha yaxınlığa yaraşan səbir, təslimiyyət və riza halıyla: “…Mənim edəcəyim şey yalnız səbri-cəmildir / gözəl bir səbirdir…” -dedi.\nHəzrət İbrahim u-ın qəlbində Allahdan başqa heç nəyə yer yox idi. Buna görə də Haqq-Təala onu özünə “Xəlil”, yəni “dost” seçmişdi. Bunun üzərinə mələklər:\n“- Ey Rəbbimiz! İbrahim Sənə necə dost ola bilər? Nəfsi, malı və övladı var. Ürəyi bunlara meyillidir...” -dedilər.\nAllah-Təala da İbrahim u-ı bu üç xüsusda ağır sınaqlara çəkdi. İbrahim u isə bu imtahanları ilahi lütflə qazanaraq Allahın Xəlili ünvanına layiq olduğunu sübut etdi. Tövhid mübarizəsi uğrunda gözünü qırpmadan zalım Nəmrudun atəşinə atıldı. Beləcə, lazım olduğu zaman heç çəkinmədən canını da Rəbbinə təslim edə biləcəyini göstərdi. Kasıblıqdan qorxmadan bütün malını infaq etdi. Bu surətlə dünya sərvətinin onu Allahın zikrindən uzaqlaşdıra bilməyəcəyini, öz nəzərində Allahın zikrinin bütün dünyadan daha qiymətli olduğunu ifadə etdi. Ciyərparası olan övladını Allah üçün qurban etməyə apararaq qəlbindəki Allah sevgisinin bütün fani sevgilərdən üstün olduğunu, könlündəki övlad məhəbbətinin Allah məhəbbətinə kölgə sala bilməyəcəyini sübut etdi. Yəni Haqqa dostluğun ən böyük nişanəsi olan etirazsız təslimiyyət, razılıq, fədakarlıq və məhəbbət imtahanlarının hamısından üzüağ çıxmağa müvəffəq oldu.\nLakin o böyük peyğəmbər bu yüksək fəzilətlərinə və saleh əməllərinə güvənməyib yenə də Rəbbinə layiqiylə qulluq edə bilməkdən aciz olduğunu etiraf edərək Allahın rəhmət və məğfirətinə sığındı. Böyük bir aqibət təlaşı içində belə dua etdi: “(İnsanların qəbirlərindən çıxardılıb) dirildəcəyi gün (qiyamət günü) məni zəlil (rüsvay) etmə!” (əş-Şuəra, 87)\nDemək ki, qulun Haqq qatındakı dərəcəsi artdıqca imtahanlarının şiddəti də artırılır. Allah sevdiyi qullarını səbir, riza və təslimiyyətin ən çətin imtahanlarından keçirir. Ən böyük müsibət və bəlaların peyğəmbərlərə, sonra Allah dostlarına, sonra da dərəcələrinə görə saleh möminlərə gəlməsi də bu hikmətə görədir.\nNecə ki, arif qullar Allahdan səhhət və afiyət diləməklə birlikdə dərəcələrinin artmasına vəsilə olacaq bəla və iztirablar azaldıqda və ya gəlməz olduqda hallarına görə narahatlıq keçirmiş, tövbə-istiğfarlarını artırmışlar.\nYəni qul, mənəviyyat səmasında yüksəldikcə qulluq ədəbinin keyfiyyəti də son dərəcə incəlik qazanmaqdadır. Bu, eynilə yüksək bir binanın birinci mərtəbəsində oturanla qırxıncı mərtəbəsində oturan kimsənin görüş üfüqündəki genişliyin fərqinə bənzəyir. Dünya özünə yaxınlaşan və içinə dalan adama çox böyük və ucsuz-bucaqsız göründüyü halda, ondan fiziki baxımdan və ya könüldən uzaqlaşan kimsənin gözündə kiçildikcə kiçilər. Yəni yaxınlıq və uzaqlıq, yüksəklik və alçaqlıq maddi aləmdə olduğu qədər, mənəvi aləmdə də eyni şeyin müxtəlif cür başa düşülməsinə, həqiqətlərin müxtəlif dərinliklərdə idrak edilməsinə vəsilə olar.\nOtuz İl Tövbə Edilən Bir Həmd\nHədis alimi, eyni zamanda Haqq dostu olan Seriyy Şaqati həzrətləri tələbələrinə:\n“Mö'minlərin dərdləriylə dərdlənməyən, bizdən deyildir.” hədisi-şərifini oxudarkən bir tələbəsi gəldi və:\n“- Ustadım! Bağdad bazarı yandı, yalnız sizin dükanınız salamat qaldı. Gözünüz aydın!” -dedi.\nO da Allahın özünə olan bu lütfü qarşısında:\n“- Əlhəmdulillah!” -dedi.\nAncaq dərhal ardınca tələbələrinə oxutduğu hədisi-şərifin sirrində dərinləşərək böyük bir peşmanlıq hissi ilə tövbə etdi. Çünki dükanı yanan mömin qardaşlarının müsibətinə bir anlıq qəflətlə biganə qalmış və onların dərdləriylə dərdlənmə xüsusundakı Nəbəvi əmri o an üçün yerinə yetirə bilməmişdi. Bu hərəkətinə o qədər kədərləndi və hüznə qərq oldu ki, hadisəni illər uzunu unuda bilmədi. Otuz il sonra qəlbindəki peşmanlığını bir dostuna belə ifadə etdi:\n“- Bir an din qardaşlarımın iztirabından qafil qaldığım üçün otuz ildir o anın tövbəsini edirəm...”\nNeçə-neçə insan din qardaşlığı hüququndakı laqeydliklərin, duyğusuzluqların, yediyi qul haqlarının tövbəsiylə məşğul olmaq bir tərəfə, bunların fərqinə belə vara bilməzkən, incə qəlbli bir Allah dostu bir anda başqalarını düşünə bilmədən söylədiyi “əlhəmdulillah” sözü üçün otuz il istiğfar edir. Deməli, könül üfüqündəki fərqlilik idrak və anlayışları da tamam fərqli hala gətirir.\nAvamın və Xavassın Təhsil Anlayışı\nBir gün Mahmud Sami Ramazanoğlu həzrətlərini ziyarətə gələnlərdən biri həm möhtərəm ustadın əlini öpüb duasını almaq, həm də yanında gətirdiyi qardaş oğullarını tanış etmək istəyərək belə deyir:\n“- Əfəndim! Bu gənclər Amerikada oxuyub mühəndis oldular. Dualarınızı rica edirik!” Əfəndi həzrətləri onlara təbəssüm edərək:\n“- Fəqir də Darul-Fünun məzunuyam. Lakin əsl təhsil mərifətullah təhsilidir!” buyurur.\nBununla da bütün elmlərin yalnız mərifətullahla qiymət qazanacağını, mərifətullahdan məhrum olan dünyəvi bir təhsilin insanın əbədi qurtuluşu xüsusunda heç bir işə yaramayacağını ifadə edir.\nSami Əfəndi Darul-Fünunun Hüquq Fakültəsinə girə bilməyin və oradan məzun olmağın çox çətin olduğu bir zamanda bu fakültədən yüksək dərəcəylə məzun olmuşdu. İstəsəydi hər kəsin arzuladığı hüquqla əlaqədar peşələrdən birini rahatlıqla icra edə bildiyi halda, hər hansı bir qul haqqına girməmək xüsusundakı yüksək həssaslığı səbəbiylə bu haqlarından imtina etmiş, dolanışığını təmin üçün də bir idarədə mühasib işləməyi üstün tutmuşdur.\nLakin bir məsələni də qeyd edək ki:\nSami Əfəndinin bu seçimi belə mühüm vəzifələri icra etməməyin lüzumu kimi başa düşülməməlidir. Bu misal həmin peşələrdə çalışanların, nə qədər diqqətli olmalarının lüzumunu ifadə edir.\nXülasə, Allah və Rəsulunda fani olan Haqq dostlarının hər halı məhəbbət, mərifət, ixlas və təqva ilə əhya olmuş bir qəlbin yüksək həssaslığını əks etdirməkdədir. İnsanı Allah qatında qiymətli edən də bu həssaslıqlarla yaşanan bir qulluq həyatıdır. Bunun üçün də Allah dostları bütün hallarıyla bizlərə daim təqva həssaslığını təlim və təlqin etmişlər. Çünki Haqq-Təala bizim də o gözəl bəndələr kimi olma yolunda səy göstərməyimizi istəyir. Qiyamətin o dəhşətli anında Allah dostlarına verdiyi “onlara qorxu yoxdur, hüznlənməyəcəklər də…” müjdəsinə biz bəndələrinin də nail olmasını murad edir. Bunun da gözəl bir təqva həyatı yaşamağa bağlı olduğunu bildirir.\nAllah-Təala hər birimizi peyğəmbərlərin, əshabi-kiramın və övliyaullahın izindən gedərək sirati-müstəqim üzrə yaşayan, qəlbləri təqva həssasiyyəti ilə zinətlənən saleh bəndələrindən etsin. Müsəlman kimi yaşayıb, müsəlman olaraq can verə bilməyi və saleh insanlarla həşr olunmağı Lütfi-kərəmi ilə ehsan eyləsin.\n Buxari, Dəavat, 68.\n Əbul-Həsən ən-Nədvi, İmam Rəbbani, s. 180-181.\n Bax. Yusuf, 18.\n Bax. Hakim, IV, 352; Heysəmi, I, 87.\n Bax. Mustafa Eriş, Mahmûd Sâmî Efendi’den Hâtıralar, I, 20-21.\n Bax. Yunus, 62.


Goranboyda mağazadan ödəniş terminalını oğurlayan dəstə tutuldu (FOTO)\n26 Oktyabr 2015 19:09 (UTC+04:00)\nGoranboyda ərzaq mağazasını yaran dəstə tutulub.\nTrend Kəpəz TV-yə (Region TV) istinadən xəbər verir ki, Goranboyda ərzaq mağazasını yararaq oradan ödəniş terminalını oğurlayan dəstə zərərsizləşdirilib. Polis dəstənin 3 üzvünü elə rayon ərazisində, 2 nəfəri isə Bakı şəhərində saxlayıb.\nOktyabrın 24-ü səhər saat 6 radələrində 5 nəfərdən ibarət dəstə rayonun Qızılhacılı qəsəbəsində yerləşən ərzaq mağazalarından birində ödəniş terminalını oğurlayıb. Aparılan əməliyyat-axtarış tədbirləri nəticəsində oğurluq hadisəsini törədənlər - Vaqif Hüseynov, Elşən Qurbanov, İlkin Şıxıyev, Sadıq Sadıqov və Elçin adlı şəxs saxlanılıb.\nMüstəntiq Səbuhi Məhərrəmov deyib: "Naməlum şəxs və şəxslər Qızılhacılı qəsəbəsində yerləşən dükana qanunsuz daxil olaraq mağazada olan "MilliÖn" ödəmə terminalını içindəki 3036 manat pulla birlikdə gizli olaraq talayıblar".\nAraşdırma zamanı məlum olub ki, onlar ödəmə terminalını tamah məqsədilə oğrulayaraq kustar üsulla açıb və içərisindəki pulu öz aralarında bölüblər. Hadisəni törədən şəxslərin 3-ü əvvələr məhkumluq həyatı yaşayıb.\nFaktla bağlı Goranboy rayon Polis şöbəsində cinayət işi açılıb, araşdırmalar davam etdirilir. Polis qrupun digər cinayətlərdə iştirakını da araşdırır.\nHadisə 16 Oktyabr 13:58\nMuxtar Babayev oktyabrın 26-da Goranboyda vətəndaşları qəbul edəcək\nİqtisadiyyat 16 Oktyabr 10:41\nHadisə 15 Oktyabr 19:51\nBakıda oğurluğa görə tutulan şəxsin digər cinayəti üzə çıxıb\nHadisə 15 Oktyabr 17:38\nBakıda mobil operatorlara məxsus baza stansiyalarından oğurluq edilib (FOTO)\nHadisə 15 Oktyabr 10:32\nHadisə 12 Oktyabr 14:31\nKamçatka yaxınlığında 5,2 bal gücündə zəlzələ baş verib\nBaham adalarında keçirilən cüdo üzrə dünya birinciliyində Azərbaycan finalı (FOTO)\nKerç kollecində atışma və partlayışda ölənlərin sayı 19-a çatıb\nHaiti prezidentinə qarşı uğursuz sui-qəsd cəhdi olub\nDünya xəbərləri 17 Oktyabr 23:25


13 033 Baxış\nPublika.az-ın sağlamlıq bölməsi xəbər verir ki, ölümdən başqa hər dərdə çarə olan bitki kimi tanınan qaraçörəkotu ürək xəstəlikləri və depressiya kimi bir çox problemlərin müalicəsində şəfaverici vasitə kimi istifadə edilir.\nBundan başqa, bəzi mənbələrdə keçmiş zamanlarda qaraçörəkotundan Kleopatranın cavanlaşmaq və gözəlləşmək məqsədilə istifadə etdiyi iddia olunur.\nBizim dövrümüzdə bu bitki babasil, ishal, soyuqdəymə kimi xəstəliklərin müalicəsində istifadə edilir. Aparılan son araşdırmalarsa onu göstərir ki, qaraçörəkotunu mütəmadi olaraq balla qarışdırılaraq istehlak etmək QİÇS xəstəliyi müalicəsində heyrətamiz təir göstərir.\nKişilərə enerji və güc verir\nHər gün mütəmadi olaraq 200 qram qaraçörəkotu istefa etmək kişilərdə cinsi zəifliyin qarşısını alır və müalicəvi təsir göstərir.\nQorxu və depressiyanı aradan qaldırır\nAlmaniyada aparılan tədqiqatda qaraçörəkotunun allergik xəstəliklərin müalicəsində də müsbət nəticələr verdiyi məlum olub. Eyni zamanda hormonları tarazlaşdırdığı, xüsusilə stress hormonlarını azaltdığı bildirilib.\nGündə bir ovuc qaraçörəkotu istifadəsi yuxusuzluq problemi aradan qaldırır. Xüsusilə stresli olduqda bu bitkinin toxumları bədəni rahatlaşdırıb sizə gümrahlıq və sağlamlıq bəxş edəcək.\nÜrək xəstəliklərinin müalicəsində\nQaraşörəkotunun tərkibində olan timokinon ürək xəstəliklərinə yol açan homosistein miqdarını aşağı saldığı müşahidə olunub.\nQaraciyər xərçənginin müalicəsində istifadə edilir\nAparılan son araşdırmalarda qaraçörəkotu toxumlarının qaraciyəri kanserogen təsirlərdən qoruduğu və bədxassəli şişlərin inkişafına mane olduğu irəli ürülüb.\nTibеt həkimləri qaraçörəkotu həlimini ciyər xəstəliklərində və qusma zamanı məsləhət görürlər.\nHind təbabətində qaraçörəkotu zirəni əvəz еdir. Hind və Sеylon həkimləri bu bitkini bağırsaqda qaz əmələ gəldikdə və iştahgətirici vasitə kimi məsləhət görürlər.\nFransada isə qaraçörəkotu toxumlarını qara istiotu əvəz еdir.


Qarabağ müharibəsi əlilləri, veteranları və şəhid ailələri ilə görüş keçirilib\nŞəki şəhər 10 nömrəli tam orta məktəbdə yeniyetmə və gənclərin hərbi vətənpərvərlik ruhunda tərbiyə olunması məqsədilə Qarabağ müharibəsi əlilləri, veteranları və şəhid ailələri ilə görüş təşkil edilib.\nTədbirdə Qarabağ Müharibəsi Əlilləri, Veteranları ve Şəhid Ailələri İctimai Birliyinin Şəki rayon filialının sədri Məmmədnuru Əzizov, Şəki Şəhər Təhsil Şöbəsinin fiziki tərbiyə fənni üzrə metodisti Abdurəhman Məmmədov , Qarabağ müharibəsi veteranı Şahmar Bayramov, Qarabağ müharibəsi əlili Rəfail Abdullayev, Şəhid atası Oruc Salamov, məktəbin direktoru Billur Abdulsəlimova, məktəbin müəllim və şagird kollektivi iştirak ediblər.\nTədbir Dövlət himnin səslənməsi ilə açıq elan edilib. Azərbaycanın ərazi bütövlüyü uğrunda qəhrəmancasına döyüşərək şəhid olan hərbçilərimizin xatirəsinin bir dəqiqəlik sükutla yad edilib.\nTədbirin keçirilməsində əsas məqsəd şagirdləri vətənpərvərlik ruhunda böyütmək, tarix boyu xalqımızın başına gələn müsibətlər haqqında məlumatlandırmaq və gələcək nəsilə vətənə sevgi hissini aşılamaqdan ibarətdir.\nGörüşdə çıxış edən məktəbin direktoru Billur Abdulsəlimova qonaqlara öz minnətdarlığını bildirib, gənc nəslin tərbiyəsində onların əsl nümunə olduqlarını vurğulayıb.\nDaha sonra çıxış edənlər Azərbaycanın ərazi bütövlüyü uğrunda canından keçən qəhrəman oğullarımızın şərəfli döyüş yolundan geniş bəhs ediblər.\nTədbirin sonunda şagirdlər vətənpərvərlik ruhunda hazırladıqları ədəbi-bədii proqramla çıxış ediblər.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycan dünyada kosmik xidmətlər ixrac edən azsaylı ölkələrdən sayılır\nAzərbaycan dünyada kosmik xidmətlər ixrac edən azsaylı ölkələrdən sayılır\nYanvar-fevral aylarında bu xidmətlərdən 2 milyon dollarlıq qazanc əldə olunub\nSon dövr daha sürətlə həyata keçirilən iqtisadi islahatlar sayəsində qeyri-neft sektorunda məhsul istehsalı xeyli artıb. Hətta bəzi sahələrdə artım faizlə deyil, dəfələrlə ölçülür. Bu nailiyyətlər dövlət başçısının təşəbbüsü ilə aqrar sektorda ənənəvi sahələrin dirçəldilməsindən sonra daha da intensivləşib.\nSon məlumatlara əsasən, cari ilin yanvar-fevral aylarında ümumi ixracın məbləği 3,2 milyard dollar təşkil edib. Bunun 282 milyon dolları qeyri-neft sektoru məhsullarının payına düşüb. Həmin dövrdə ən çox məhsul ixrac etdiyimiz ölkələr İtaliya, Türkiyə, Rusiyadır. Təkcə İtaliya ilə ticarət dövriyyəsinin həcmi 1 milyard 239 milyon dollardan çox olub. Qeyri-neft sektoruna aid məhsulların ixrac edilən ölkələr sırasında isə Türkiyə, Rusiya və Gürcüstan öndədir.\nHesabat dövründə meyvə-tərəvəzin ixracının dəyəri 76 milyon, elektrik enerjisinin - 30,5 milyon, plastmas və ondan hazırlanan məmulatların - 30,1 milyon, pambıq lifi - 26 milyon, alüminium və ondan hazırlanan məmulatların - 13,5 milyon, kimya sənayesi məhsullarının - 12,6 milyon, qara metallar və ondan hazırlanan məmulatların - 6,6 milyon, alkoqollu və alkoqolsuz içkilərin - 4,1 milyon, pambıq lifliyi ixracının dəyəri isə 3,7 milyon dollar təşkil edib.\nÖtən ilin müvafiq dövrü ilə müqayisədə cari ilin ilk 2 ayında bir sıra məhsullar üzrə ixracın dinamikası da yüksək olub. Belə ki, həmin dövrdə pambıq lifinin ixracı 2,6, alkoqollu və alkoqolsuz içkilərin ixracı 2,5 dəfə, kimya sənayesi məhsullarının ixracı 90, elektrik enerjisinin ixracı 50, meyvə-tərəvəzin ixracı 30, plastmas və onlardan hazırlanan məmulatların ixracı 26 faiz artıb. Təkcə fevral ayında qeyri-neft sektoru üzrə ixracın dəyəri 144 milyon dollar təşkil edib. Həmin ayda bu sektor üzrə elektrik enerjisinin ixracı 19,4 milyon dollara yüksələrək ilk yeri tutub. Elektrik enerjisi ilə yanaşı, pambıq lifi (mahlıc), qabığı təmizlənməmiş meşə fındığının ixracı da yüksək olub.\nMəlumdur ki, Azərbaycan dünyada az sayda olan kosmik ölkələrdən biridir. Dövlətin bu sahənin inkişafına göstərdiyi dəstək indi iqtisadi səmərəsini verir. Cari ilin yanvar-fevral aylarında "Azərkosmos” ASC tərəfindən dünyanın 15 ölkəsinə peyk telekommunikasiya xidmətləri ixrac edilib və bundan 2 milyon dollar gəlir əldə olunub. Yalnız fevral ayında bu qurum tərəfindən dünyanın 14 ölkəsinə 952 min dollarlıq xidmət göstərilib. "Azərkosmos”un yanvar-fevral aylarında xidmət ixracı həyata keçirdiyi əsas ölkələr Fransa, Birləşmiş Ərəb Əmirlikləri, Almaniya, Nigeriya və Gürcüstan olub.\nQeyri-neft sektorunun inkişafı ölkəmizdə iqtisadi əlaqələrin coğrafiyasının da genişlənməsinə imkan yaradıb. İqtisadi İslahatların Təhlili və Kommunikasiya Mərkəzinin "İxrac icmalı”nda göstərilir ki, "Azexport.az” portalına 2 ay ərzində müxtəlif ölkələrdən 145,6 milyon dollarlıq ixrac sifarişləri daxil olub. Ötən ilin müvafiq dövrü ilə müqayisədə portala daxil olan ixrac sifarişləri dəyər baxımından 22,3 faiz artıb. Təkcə fevralda portala daxil olan sifarişlərin dəyəri 53,9 milyon dollar təşkil edib ki, bu da keçən ilin eyni dövrü ilə müqayisədə 43,4 faiz çoxdur.\nGöstərilən dövrdə portala daxil olan ixrac sifarişlərinin ən çox alındığı ölkələr Türkiyə, Rusiya, ABŞ, Hindistan, Gürcüstan olub. Ümumiyyətlə, 2017-ci ilin yanvarından bu il fevralın 28-dək portala dünyanın 123 ölkəsindən daxil olan ixrac sifarişlərinin dəyəri 1 milyard 134,7 milyon dollar təşkil edib.\nOnu da qeyd edək ki, həyata keçirilən iqtisadi islahatlar ixrac prosesini xeyli asanlaşdırıb. Bu hesaba cari ilin mart ayında "Bir Pəncərə” İxraca Dəstək Mərkəzi vasitəsilə həyata keçirilən qeyri-neft məhsullarının ixracının dəyəri 6,8 milyon dollara çatıb. Eyni zamanda qurum tərəfindən sahibkarlara ixracla bağlı müvafiq sertifikatlar verilib və bunun sayəsində 20,1 milyon dollarlıq qeyri-neft məhsullarının ixracı həyata keçirilib.\nAçıqlanan rəqəmlərdən aydın görünür ki, həyata keçirilən iqtisadi islahatlar və bunun sayəsində qeyri-neft sektorunun sürətli inkişafı ölkəmizin ixrac imkanlarını və coğrafiyasını diqqətçəkən dərəcədə genişləndirib. Enerji, sənaye, emal, kənd təsərrüfatı sahələri üzrə məhsulların ixracı ildən-ilə artır. İndi ölkəmiz dünyaya hətta yüksəkkeyfiyyətli kosmik xidmətlər ixrac etməyə qadirdir.


Ənənəvi sual: “Qalatasaray”, yoxsa “Fənərbaxça”? – EKSKLÜZİV | SUMQAYITXEBER.COM\nSUMQAYITXEBER.COM > AKTUAL > Ənənəvi sual: “Qalatasaray”, yoxsa “Fənərbaxça”? – EKSKLÜZİV\nƏnənəvi sual: “Qalatasaray”, yoxsa “Fənərbaxça”? – EKSKLÜZİV\nMüəllif: sumqayitxeber.com • Tarix: 15 Dekabr 2012 • Baxış sayı: 340 dəfə • 2 şərh\nTweetSabah dünyanın futbol arenasında növbəti futbol tamaşası – “Qalatasaray”- “Fənərbaxça” matçı baş tutacaq. Bu oyun Türkiyə Super liqasında aylardan bəri dolaşan düyünü açmalıdır. İlk dövrənin sonuna doğru formaya düşən meydan sahiblərinin potensialını meydanda əks etdirərək liderliyini möhkəmləndirəcəyi istisna olunmadığı kimi, oyunun mümkün üç nəticəsindən ikisinə qane olacaq “sarı bülbüllər”in də qələbə sayəsində qış fasiləsinə ilk pillədə yollanmaq ehtimalı var.\nKomandaların şəxsi oyunlarının 103 illik statistikasında “Fənərbaxça”nın üstünlüyü gözə dəyir. İki komanda arasında ümumilikdə 372 qarşılaşma keçirilib ki, bunların da 141-də “Fənərbaxça” qalib gəlib. Əzəli rəqiblərin 118 matçında isə “Qalatasaray” qələbə qazanıb. Qardaş ölkə nəhəmgləri 113 görüşdə xalları yarı bölüb. İstanbul təmsilçilərinin bütün turnirlərdəki qarşılşmalarında “sarı bülbüllər” 521, “aslanlar” isə 473 dəfə rəqib qapısına yol tapıb. Tərəflərin Türkiyə çempionatındakı oyunlarında da, “Fənərbaxça”nın üstünlüyü diqqətdən yayınmır. Belə ki, daxili çempionatda “Fənərbaxça”nın aktivində 45, “Qalatasaray”ın hesabında isə 30 qələbə var. Komandaların 35 matçında isə heç-heçə qeydə alınıb. Qələbə sayında olduğu kimi, top fərqində də Aykut Kocamanın başçılıq etdiyi komanda öndədir. “Sarı qırmızılılar”ın qapısına 143 top vuran “Fənərbaxça” öz qapısında isə 109 qol görüb. Xatırladaq ki, komandaların ilk və hələlik son matçında “Qalatasaray” qələbəyə sevinib. Belə ki, tərəflər arasında 1909-cu ilin yanvarında baş tutan ilk oyunda rəqibini üstələyən (2:0) “cim-bom” mövsümün əvvəlində keçirilən Türkiyə Superkubokunun finalında da 3:2 hesabı ilə qalib gəlmişdi.\n290 milyon avroluq derbi\nBugünkü oyunda meydanda xeyli sayda avropanın tanınmış oyunçuları yer alacaq. Türkiyə səviyyəsində ulduz sayılan yerli futbolçulardan başqa, Hollandiya millisinin üzvü Dirk Küyt, Seneqal seçməsinin forvardı Mussa Sov, Fil Dişi Sahili yığmasının müdafiəçisi Emanuel Ebuye, Uruqvay yığmasının qapıçısı Fernando Muslera kimi tanınmış dəri top ustaları mübarizə aparacaq. Təbii ki, oyunöncəsi komandaların maddi baxımdan hansının daha dəyərli olduğuna nəzər salmaq maraqlı olardı. Məlumat üçün bildirək ki, “Fənərbaxça”nın ümüumi dəyəri 152 milyon 450 min avro, “Qalatasaray”ın dəyəri isə 141 milyon 200 min avro təşkil edir. Müqayisə üçün deyək ki, “sarı bülbüllər”in optimal heyətinin dəyəri 89 milyon avro olduğu halda, “aslan”ın ümüumi dəyəri 84 milyon 250 min avrodur. Xatırladaq ki, “Qalatasaray”ın ən bahalı futbolçusu braziliyalı Felipe Melonun qiyməti 15, “Fənərbaxça”nın ən dəyərli üzvü\nKomandaların oyunöncəsi sıxıntıları\nƏslində, hər iki komanda Avrokuboklarda yoluna davam etdiyindən tərəflərin əhval-ruhiyyə baxımından problem yaşadığını deyə bilmərik. Amma qonaqlardan fərqli olaraq meydan sahibləri Türkiyə kubokunda qrup mərhələsinə adlamağı bacarmayıb ki, bu da Fatih Terimin “drujinası” üçün məyusedici məqamdır. İstanbul təmsilşilərinin heyətlə bağlı problemlərinə gəlincə, derbi ərəfəsində uzun müddətdir zədədən əziyyət çəkən Tomas Uyfaluşinin və vərəqə limitini dolduran Hakan Baltanın və Sərcan Yıldırımın matçı buraxacaq olması “sarı-qırmızılar” üçün narahatlıq mənbəyi sayıla bilər. Qonaqların heyətində isə baş məşqçi Aykut Kocamanla münasibətləri pozulan slovakiyalı Miroslav Stokun meydana çıxması sual altındadır.\n“Qalatasaray”- “Fənərbaxça” derbisi ölkəmizdə də maraqla gözlənildiyindən həm iki komandanın meydana çıxması gözlənilən “onbirliy”in əhatə dairəsi haqda, həm də meydanda ehtimal olunan qarşılaşmalar barədə fakir yürütməyə dəyər.\nFernando Muslera -Volkan Dəmirəl\nHər iki qapıçı komandaları üçün önəmli simalardan olduğundan hansı qolkiperin bugünkü matçı yaxşı keçirməsindən çox şey asılı olacaq. Superliqanın son turunda forma geyməyən Musleranın zədəsini sağaltması “cim-bom” üçün yaxşı xəbər sayılmalıdır.\nEmanuel Ebuye – Caner Erken\nÖtən mövsümlə müqayisədə enişə doğru qrafik cızan Ebuye ilə müqayisədə yaxşı formada olan Erkinin qarşılaşması gərgin mübarizə vəd edir. Ebuyenin sürətli cinah keçidləri zamanı çətinlik çəkmək ehtimalı böyük olan Canerin üstünlüyü isə müdafiəçinin boş qoyduğu zonadan yararlanmaq ola bilər. Hər halda, cari mövsümün əksər matçlarında irəli çıxdığı anlarda mövqeyini boş qoyması ilə yadda qalan Fil Dişi Sahili yığmasının üzvünün diqqətsizliyi “cim-bom” üçün problem yarada qaynağı ola bilər.\nSemih Kaya – Kristian Baroni\nAleksin gedişindən sonra onun funksiyasını yerinə yetirən Baroninin Semihlə müqayisədə təcrübəli olması danılmazdır. Üstəlik, Semihin mövqe seçimi də heç də həmişə uğurlu olmur. Belə vəziyyətdə qonaqların üzvünün rəqibə qarşı qaydalar çərçivəsində sərtlik sərgiləməsi çıxış yolu kimi görünür. Ən əsası “sambaçı”nın uzaq məsəfədən zərbələrinə də diqqət yetirmək lazımdır.\nDani Nounkeu – Mussa Sov\nDaninin sürətli və çevik olması üstünlük kimi görünsə də, forvardın müdafiədəki boşluqlardan maksimum yararlanmaq bacarığı da unudulmamalıdır. Yüksək qol duyumuna malik olan seneqallı hücumçunun xüsusən akrabatik tullanışla vurduğu zərbələr effektli olur. Hər halda, Sovun tez-tez gözlənilməz səhvlər edən kamerunlu müdafiəçinin xətalarından istifadə etmək ehtimalı böyükdür.\nAlbert Riera – Dirk Küyt\nAykut Kocaman orta xəttin sağında hollandiyalıya şans verməklə anpulaca yarımmüdafiəçi olan Rireanın zəif cəhətlərindən faydalanmaq, həm də mərkəzdə də qənaətbəxş oyun sərgiləyən futbolçusu sayəsində yarımmüdafiənin mərkəzini də nəzarətdə saxlamağa çalışacaq. Üstəlik, oyunun gedişində meydan sahibləri geridə olsa, hücuma aludə olacaq ispaniyalı futbolçunun mövqeyindəki boşluqlardan da yararlanmaq mümkün olacaq. Üstəlik, Rieranın zədədən yeni çıxması da “Qalatasaray”lı oyunçunun əleyhinə işləyə bilər.\nHamit Altıntop – H.A.Kaldırım\nHər nə qədər Altıntop ideal formasından uzaq olsa da, qonaqların müdafiəçisi qarşısında daha üstün görünür. Üstəlik, son dövrlər istənilən səviyyədə oyun sərgiləyə bilməyən sabiq “Real”lı azarkeşlərin də qınaq obyektinə çevrildiyindən bu matçda özünü sübut etməyə çalışacağı şübhə doğurmur. Oyun zamanı Hasan Ali Kaldırımın mütamadi mərkəzə meyillənən yarımmüdafiəçinin zonasında yaranan boşluqdan yararlanması mümkündür.\nSelçuk İnan – Raul Meyreleş\nSözsüz ki, matçda Fatih Terimin ən güvəndiyi oyunçu Səlcuk İnandır. Matçı çevirmək bacarığı, assentlik keyfiyyəti, oyunu “oxuma”… Daha nə lazımdı? Üstəlik, “sarı-qırmızılar”ın üzvü standard vəziyyətləri də mükəmməl yerinə yetirir. Amma Meyreleşin də uzaq məsafədən dəqiq zərbələr vurmaq bacarığı unudulmamalıdır.\nFelipe Melo – Mehmet Topal\n“Fənərbaxça”nın üzvü soyuqqanlı olması üstünlükdürsə, Melo çətin duellər zamanı səhnəyə çıxmağı bacarır. Düzdür, “sambaçı” cari mövsümü o qədər də yaxşı keçirmir. Amma brziliyalının turlar ötdükcə toparlandığı da gözdən yayınmır. Mehmet Topala gəlincə, “Qalatasaray”ın sabiq üzvünün Fatih Terimin “drujinası”nı yaxşı tanıması əks tərəf üçün əlavə üstünlükdür.\nNordin Amrabat – Gökhan Gönül\nHər iki oyunçu əzimkar və çevik futbolçu olduğundan onların “duel”inin azarkeşlərin marağına səbəb ola bilər. Cinahdan reydlərə həddən çox meyl edən Gökhan Gönülün zonasında zaman-zaman boşluqlar yarana bilər ki, Amrabatın da bundan yararlanması mümkündür. Digər tərəfdən Amrabatın sol cinahı nəzarətdə saxlaması Gökhanın da irəli çıxmasına, dolayısıyla da, qonaqların sağ cinahının işlək olmamasına şərait yaradacaq. Bununla belə, Amrabatın müdafiə xəttinə yetərincə yardımçı olmadığı unudulmamalıdır. Amma sol cinahda mərakeçli oyunçunu Əmrə Çolak da əvəz edə bilər ki, bu da orta xəttin pressinq gücünün artmasına xidmət edəcək. Bu dəyişiklik həm də sözügedən cinahdakı müdafiəçi Rieranın da nisbətən rahat oynaması demək olacaq.\nUmut Bulut – Bekir İrtegün\nSon vaxtlar performansında yüksəliş sezilən iki oyunçunun mübarizəsi əla perspektiv vəd edir. Müdafiənin arxasına edilən ötürələr zamanı daha təhlülkəli olan Superliqanın hazırkı bombardiri Bəkirin irəli getdiiyi anlarda diqqətli olmalıdır. Son dövrlər qolçuluq bacarığını da göstərən müdafiəçinin xüsusən standard vəziyyətlər zamanı “Qalatasaray”a başağrısı olması mümkündür.\nBurak Yılmaz – Jozep Yobo\n“Qalatasaray”lı hücumçu müdafiəçiləri təzyiq altında saxlamağı bacardığından Yobonun işinin asan olmayacağlnı ehtimal etmək olar. Amma bunun üçün forvard son oyunlarda olduğu kimi cinahlara meyillənmək əvəzinə,hücumun mərkəzində topu saxlamaqla komanda yoldaşlarının cinahlardan rahat hərəkətinə zəmin yaratmalıdır. İki oyunçunun mübarizəsini maraqlı edən məqamlardan biri də hər iki futbolçunun “ikinci mərtəbə”də inamlı oynamasıdır.\nSabiq kapitan qələbəyə inanır\nTəbii ki, oyunöncəsi tanınmış futbol adamlarının matç haqqında proqnozları da az maraq doğurmur. Odur ki, oyunla bağlı təxminlərini öyrənmək üçün Türkiyənin tanınmış futbol adamlarına müaraciət etdik. Sözügedən məşhurların qarşılaşma haqqındakı proqnozları isə aşağıdakı kimi oldu:\nAyhan Akman (“Qalatasaray”ın sabiq yarımmüdafiəçisi): “Bu tip qarşılaşmalarda hansı komandanın favorit olmasını demək çətindir, amma bununla belə, “ev”də oynayacaq “Qalatasaray”ın qələbə qazanacağını düşünürəm. Hesaba gəlincə, məncə, 2:1 olacaq”\nMustafa Doğan (“Fənərbaxça”nın keçmiş müdafiəçisi): Hər nə qədər doğma meydanda oynayan komanda üstün görünsə də, matçın heç-heçə (1:1) yekunlaşacağı qənaətindəyəm.\nNaci Şensoy (“Turan”ın sabiq baş məşqçisi): “Fənərbaxça”nın Türkiyə kubokunda qrup mərhələsinə adlaması komandanın əhval-ruhiyyəsini yüksəltdiyi aydındır. Amma “Qalatasaray”ın analoji turnirlə vidlaşmasının da “sarı-qırmızılılar”ın daha diqqətli davranmağa sövq edəcəyi məlumdur. Matçla bağlı proqnozuma gəlincə, meydan sahiblərinin 2:1 hesablı qələbə qazanacağını düşünürəm.\nAli Cansun: (“Neftçi”nin sabiq hücumçusu): Oyunun heç-heçə nəticələnəcəyini təxmin edirəm. Məncə, hesab ya 1:1, ya da 2:2 olacaq.\nEnder Günlü (“Turan”ın yarımmüdafiəçisi): Fikirimcə, oyun 2:1 hesabı ilə “Qalatasaray”ın qələbəsi ilə yekunlaşacaq. Amma “Fənərbaxça”da oynayan yaxın dostum Bəkir İrtəgünün yaxşı çıxış etməsini arzulayıram\n“Ənənəvi sual: “Qalatasaray”, yoxsa “Fənərbaxça”? – EKSKLÜZİV” yazısına 2 cavab\nfırat çirci deyir: 23:59 saatda 15 Dekabr 2012 gün\tfikrimce fenerbahce en azından bi puan alır\nNaci Şensoy deyir: 01:52 saatda 16 Dekabr 2012 gün\t…ilin derbi analizi gözel olmuş…. seni tebrik eylirem Tural…Umarım azerkeşler fair-play’e de dikkat ederler….özün gördün Azerbaycanın derbisinde Lenkeran – Neftçi maçında azerkeşler derbiye spora gölge düşürdüler ve bazı hoşagelmez hadiseler başverdi… Umarım Türkiye derbisinde bu cür hadiseler olmaz…. çünkü hiç vaht fair-play’i de unutmamak lazımdır…sevgilerimle…


Zərdüşt Əlizadə: «Morsi... Elçibəy yoluyla getmədi»\n2021, 23 İyun, çərşənbə, Bakı vaxtı 01:04\nPolitoloq Zərdüşt Əlizadə Misirdəki son durumu AzadlıqRadiosuna şərh edir.\n– Zərdüşt bəy, Misirdə nə baş verir, sizcə – dövlət çevrilişi, daha bir inqilab?\n– Bu, əks-inqilabdır, dövlət çevrilişidir. Misir iqtisadiyyatını nəzarətdə, inhisarda saxlayan 32 ailənin, məmur burjuaziyasının Misir ordusu ilə sıx əlaqələri heç kəs üçün sirr deyil. Onlar Morsi-ni devirəndən sonra öz hakimiyyətlərini maneəsiz bərpa ediblər. Morsi Misir tarixində yeganə və birinci demokratik seçilmiş prezident olub. Əqidəsinə görə islamçı idi, «Müsəlman Qardaşları»na məxsus idi, bunun nə əhəmiyyəti vardı, axı? Demokratik seçilmişdi, heç bir zorakılıq olmamışdı, çoxlu rəqibləri vardı. Tam şəffaf və ədalətli seçkilərdə qalib gəlmişdi. Xalqın 64 faizi səs verib konstitusiyanı təsdiqlədi. O da dedi ki, «xalqın mənə verdiyi mandata söykənib idarə edirəm». Azlığın rəyi ilə hesablaşmaq məsələsinə gəlincə, Morsi srağagünkü (iyulun 2-də – A.K.) çıxışında müxalifətə 6 bəndlik güzəştlər planı təklif etmişdi. Müxalifət bunu rədd edib dedi ki, «getməlisən». Morsi cavabladı ki, «xalq mənə mandat verib, gəlin demokratiya yolundan dönməyək. Bu yoldan dönsək, Misir bir ölkə, xalq olaraq uçuruma və dalana dirənəcək». Ordu onu devirdi, seçkilərdə uduzmuş namizədlərdən yararlandı. Mohamed ElBaradei hörmətli adamdır, Nobel Sülh Mükafatı alıb, seçkidə uduzmuşdu. Onların Allahşükür Paşazadəsi olan Azhar şeyxi də gəlib oturdu hərbçilərin yanında. Sələfilərin başçısı da dedi ki, tabe olmasaq, 90-cı illərdə olduğu kimi islamçıları qıracaqlar. Morsi-ni hərbi kəşfiyyat idarəsində həbsə alıblar, ordunun təşkil etdiyi iğtişaşlarda həlak olanların günahlarını da onun üstünə yıxırlar.\n– Xarici media sanki baş verənləri «çevriliş» adlandırmağa tələsmir və hansısa dairələrin bütün bunlarda maraqlı olması təsəvvürü yaranır.\n– Ona görə ki, cənab Barack Obama prezident Morsi ilə əlaqə saxlayıb ona «get» dedi. O da cavab verdi ki, axı məni xalq seçib. İndi mən soruşuram: 1953-cü ildə İranda dövlət çevrilişi təşkil edən Amerika 40 ildən sonra İran xalqından üzr istədi. İndi də Misirdə dövlət çevrilişinə dəstək verən Amerika yenədəmi 40 ildən sonra üzr istəyəcək?\n– Sizcə, Misir demokratiyasını xilas etmək hələ gec deyil?\n– Xeyr, ortada Misir kimi, Misir büdcəsi kimi yağlı tikə var. Ordu bu büdcəni nuş etməyə öyrəşib. Ölkə iqtisadiyyatı tamamilə ordunun və məmur burjuaziyasının nəzarətindədir. Onlar bir addım da geri çəkilməyəcəklər. Meydanda sevinən, atılıb-düşən cahil, dünyadan bixəbər cavanlara gəlincə, onlara yazığım gəlir. Vaxtilə Mütəllibovu devirən cəbhəçilər də sevinirdilər, elə bilirdilər demokratiya və azadlığa qovuşurlar.\n– Baş verənlər Morsi-nin sosial ədaləti təmin edə bilməməsi ilə də izah edilir, axı...\n– Misir əhalisi çox və əkinə yararlı ərazisi az olan ölkədir. Mən 1969-71-ci illərdə leytenant kimi Misir ordusunda xidmət edəndə əhalisi 30 milyon idi. İndi, maşallah, 82 milyondur. Bu qədər insanı yedirmək, işlə təmin etmək asan deyil. Ölkənin gəlir mənbəyi Süveyş kanalı, turizm və məhdud sayda təbii sərvətlərdir – nefti, qazı var. Qazı da İsrailə satırdı. 82 milyonu doydurmaqdan ötrü yüksək səviyyəli, dünya bazarında rəqabətə davamlı məhsul buraxan sənayen olmalıdır. Misiri idarə edən səmərəsiz məmur burjuaziyası heç vaxt imkan verməz ki, ölkə irəliləsin. Bir misal çəkim. Əslən Misirdən olan bir alim - Ahmed Zewail Amerikada çalışır və ixtirasına görə Nobel mükafatı alır. Bütün Misir buna sevinir. O, ölkəsinə gəlir, Mubarak onu qəbul edir. Alim bir elmi mərkəz yaratmaq istədiyini, Nobel laureatlarının hamısını çağıracağını deyir. Mubarak nazirlərə tapşırıq verir. Nazirlər 5 il boyunca o Zewail-i top kimi bir-birinə ötürür, əllərini ağdan-qaraya vurmurlar. Onun da ümidi kəsilir və qayıdır Amerikaya...\n– Niyə belədir ki, sizcə?\n– Yəni bu sistem özü inkişafın ziddinədir. Qarətçi, talançı bir bürokratik sistemdir. 82 milyon insanı işlə təmin etmək mümkün deyil. Bir il əvvəl Kaliforniyada elmi iş müdafiə etmiş doktor Morsi-ni – dindar, təmiz adamı prezident seçdilər. Bir il ərzində sehrbaz deyildi ki, papağının altından dovşan çıxarsın, 82 milyona iş, qaz, işıq, hüquq təmin eləsin? Dövlət quruculuğu xalqın bəlli mədəni səviyyəsini tələb edir. Bu bir il ərzində tam azad olan Misir televiziyaları xalqın seçdiyi prezidenti nə qədər ələ salır, aşağılayır, lağa qoyurdular. Baxırdım o verilişlərə. Mən özümü demokrat saysam da, əlimdə olsaydılar, onları cəzalandırardım. İnsan ləyaqətinə toxunan tərzdə dövlət başçısını təhqir edirdilər.\nMuhammad Morsi Müdafiə naziri Abdel Fattah al-Sissi-ni qəbul edir - 2012\nOna görə belə davranırdılar ki, arxalarında ordunu hiss edirdilər. Ordu Mubarak-ı ona görə devirdi ki, Mubarak hakimiyyəti mülki şəxs olan oğlu Gamal-a vermək istəyirdi. Ordu düşünürdü ki, özləri gələcək. Meydana «Büdcəni biz yemək istəyirik!» şüarı ilə çıxmaq mümkün deyildi. Bu səbəbdən ordu demokratiya şüarları ilə çıxdı. «Müsəlman Qardaşları» da hürriyyətdən və demokratiyadan yararlanıb təmiz seçkidə qalib gəldilər. Bu, ordunun planlarına əsla daxil deyildi. Ona görə vəziyyəti qızışdırdılar, pravoslav ərəblərlə müsəlman ərəbləri vuruşdurdular. Sünnilərlə şiələri vuruşdurub öldürdülər. Caniləri açıb buraxdılar. Şərləmə və qarayaxmada dindən istifadə edərək hörmətdən saldılar. Nəhayət, öz adamları vasitəsilə nəhəng mitinq topladılar. Oradakı gənclərin çoxu anlamır ki, hakimiyyət dəyişəndən sonra nə iş tapacaqlar, nə mənzillərinə su, qaz, işıq gələcək, nə də həyatları yaxşılığa doğru dəyişəcək. Əksinə, hərc-mərclik davam edəcək. İki prezidentin müqayisəsinə baxın – biri - Salvador Allende Pinochet-in qiyamına qarşı durdu, çiynində avtomat vuruşdu və kürsüsündə güllələndi. Digər nümunə – qiyam olanda tayfası ilə məsləhətləşib doğma kəndinə qaçan Elçibəy. Morsi Allende-nin yoluyla getdi, orduya müqavimət göstərdi. Ordu isə qəyyumluq etdi. Ordunu alqışlayan ilk xarici dövlətlər də ən mürtəce rejimlər – Səudiyyə Ərəbistanı, Birləşmiş Ərəb Əmirlikləri və İordaniya oldu.\n– Sizcə, nə gözləyir Misiri – vətəndaş savaşı?\n– Böhran sürəcək. Misir bu rejimin sayəsində heç cür inkişaf edə bilməyəcək. Misir demokratiyası boğuldu, ancaq Misir xalqı əbədidir, nə vaxtsa qüvvə toplayıb yenidən bu mənfur, tüfeyli burjuaziyanı devirəcək. Əminəm ki, yeni quruluş da xalqın problemlərini həll edə bilməyəcək. Xalq oyanıb başa düşməlidir ki, onları oynadırlar, cahillikdən sui-istifadə edirlər.


Sarkisyan | Sizinyol.com\nArmen Sarkisyan Ermənistanın yeni prezidenti olub\nErmənistanda prezidentlik sisteminin parlament sisteminə dəyişməsilə Armen Sarkisyan bu ölkə parlamentinin üzvləri tərəfindən Ermənistanın prezidenti seçilibdir. Ermənistan parlamenti əksəriyyət səslə onu bu ölkənin prezidenti seçibdir. Frans-Press İrəvandan göndərdiyi reportajda yazıb: Ermənistan parlamentinin üzvləri cümə günü Davamını oxu\nSarkisyan onunla Azərbaycan dilində danışan erməniyə “Deyəsən, keçmiş üçün darıxmısan… Mən də Azərbaycanca bilirəm” dedi (Video izlə)\nSizinYol işğalçı rejim Ermənistanın prezidenti Sarkisyanla bağlı görünməmiş kadrları təqdim edir. Bu kadrlarda Sarkisyan Azərbaycan dilində bildiyini söyləyir.\nCəllad Sarkisyana doktor adı verənlərdən daha bir şok addım: Doktor Salman!!\nSizinYol: Yəmənə təcavüz etmiş, yaratdığı koalisiya BMT tərəfindən uşaq qatili siyahısına salınmış Səudiyyə Ərəbistanının padşahı Salman ibn Əbdüləziz MGİMO-nun (Moskva Dövlət Beynəlxalq Münasibətlər İnstitutu) fəxri doktoru adına layiq görülüb!! Hansı elminə, hansı əməlinə görə? İnstitutun Davamını oxu\nSarkisyan səsvermədə çətin vəziyyətə düşdü: Onun biometrik kartı tanınmadı\nErmənistan prezidenti Serj Sarkisyan parlament seçkilərində səsvermədə çətinlik çəkib. Texniki vasitə Sarkisyanın biometrik kartını tanımadı. Yaranan problem bir müddət sonra aradan qaldırılıb. Oxu.az\nQarabağın işğalçı rejiminin lideri Bako Saakyan Xankəndi hava limanında Ermənistan prezidenti Serj Sarkisyanı qarşılayıb. Virtualaz.org xəbər verir ki. bu məlumatı “Ermənistan xəbərləri” portalı yayıb. Serj Sarkisyan və Bako Saakyan işğalçı hərbi hissələrdən birində ordunun yüksək Davamını oxu\nSerj Sarkisyan Dağlıq Qarabağa gedib\nQeyd edək ki, Serj Sarkisyanı hava limanında qondarma Dağlıq Qarabağ Respublikasının başçısı Bako Sahakyan qarşılayıb. Lent.az\nİşğalçı Sarkisyan İlham Əliyevə cavab verdi: “Bütün dünya yığışsa da Qarabağ Azərbaycanın olmayacaq”\nBir neçə gün öncə, Nazirlər Kabinetinin müşavirəsində çıxış edən Azərbaycan prezidenti İlham Əliyev növbəti dəfə Dağlıq Qarabağ münaqişəsinin həllinə öz baxışlarını açıqladı. Qısamüddətli aprel müharibəsindən sonra danışıqlar prosesinin fəallaşmasına ümid etdiyini bildirən İlham Əliyev birmənalı Davamını oxu\nSerj Sarkisyan cəbhəyə gəlib həsrətlə Azərbaycan bayrağına baxır (Video izlə)\nSosial şəbəkələrədə Ermənistan prezidenti Serj Sarkisyanın cəbhə bölgəsinə baxış keçirməsi və bir müddət öncə erməni işğalından azad edilmiş Lələtəpəyə və orada dalğalanan Azərbaycan bayrağına kənardan tamaşa etməsi ilə bağlı görüntülər yayılıb. SizinYol təqdim edir:


19 Sentyabr 2019 - 12:35\n“Adi ərizəni yaza bilmirlər, ancaq həmin qadınlar dinlə bağlı bizə dərs keçirlər” –Komitə rəsmisi\nBunu Ailə, Qadın və Uşaq Problemləri üzrə Dövlət Komitəsinin Hüquqi təminat şöbəsinin müdiri Taliyə İbrahimova “Qadın hüquqlarının qorunmasında dini icmaların yeri və rolu” mövzusunda keçirilən konfransda çıxışı zamanı deyib.\n“Qarşılaşdığımız problemlərdən biri də rayonlarda olan qatı dini düşüncəsi olan ailələrdir. Dövlət qurumu da bu kimi halların qarşısında acizdir. Bu kimi halda maksimum hər hansı cəza tədbiri ola bilər. Təbii ki, bu da çıxış yolu deyil. Çünki heç bir ailəyə məcbur nəsə etdirə bilmərik” – Komitə rəsmisi bildirib/Report.


Qorxunc ... Bu il Halloween’də 8.8 Milyard dollar xərclənəcək | Martech Zone\nQorxunc ... Bu il Halloween’də 8.8 Milyard dollar xərclənəcək\nBazar ertəsi, Oktyabr 28, 2019 Bazar ertəsi, Oktyabr 28, 2019 Douglas Karr\nƏnənəvi Halloweenerləri hədəf alan markalar və marketoloqlar üçün Pinterest və Facebook-dan istifadə edərək daha yaşlı demoqrafik göstəricilərə çatmaq sizin üçün ən yaxşısıdır. Müqayisə üçün, Instagram, Snapchat və TikTok, "təcrübə" markaları üçün ən yaxşı platformalardır - xüsusən də bu il sənə xəyanətkar bir cazibə təqdim edirsənsə - və pərakəndə satıcılar, o gənc Halloween şənliyi izdihamına çatmaq üçün.\nThe Shelf, The Numbers By Halloween\nHalloween Statistika yuxarı və aşağı\nŞənliklərin 95% -i böyük gün üçün bir az toplayarkən hal-hazırda Halloween üçün ən populyar bir şey konfetdir.\nUp - Bayram edənlərin% 72-si evlərini bəzəyir.\nUp - perili evləri ziyarət edən bayramçılar bu il yüzdə 18-dən yüzdə 22-yə sıçradı.\nAşağı - Daha az adam kostyumlara və təbrik kartlarına pul xərcləməyi planlaşdırır.\nHalloween Davranışı və Nəsil Z\nİnfoqrafiyası üçün çəkilən ən maraqlı məlumat dəstlərindən biri, Şelfin necə olduğunu fərqləndirir Gen Zers 18-24 yaş arasındakı Cadılar Bayramı ümumi əhali ilə müqayisədə.\nGen Z yetkinlərinin evdə qalma və konfet yayma ehtimalı ortalama Halloween şənliyindən xeyli azdır (Gen Zers-in 56% -i ümumilikdə Halloweenerlərin 66% -nə qarşı bunu edəcək).\nBununla birlikdə, Gen Z böyüklərinin kostyum geyinmə ehtimalı daha yüksəkdir (73% -ə qarşı 47%).\nGen Z yetkinlərinin perili evə baş çəkmə ehtimalı var (% 40-a qarşı% 22),\nGen Z yetkinlərinin də bir ziyafətə getməsi və ya vermə ehtimalı daha yüksəkdir (% 53 ilə% 32).\nTags: Halloweencadılar bayramı alış-verişiICSCBeynəlxalq Ticarət Mərkəzlərinin ŞurasıPinterestməhsul təlimatlarıməhsul yerləşdirilməsiretargetingsosial mediaistifadəçi tərəfindən yaradılan məzmunmeynəyoutube


Döyülən müxbir rentgen lentini istintaqa verməkdən ehtiyatlanır\n2022, 27 Yanvar, Cümə axşamı, Bakı vaxtı 16:06\n«Yeni Müsavat» qəzetinin müxbiri Əfqan Muxtarlı\nBir neçə gün əvvəl piketdə polis zorakılığına məruz qalan «Yeni Müsavat» qəzetinin müxbiri Əfqan Muxtarlı ilə bağlı bəzi problemlər yaranıb. Belə ki, işi aparan müstəntiq müxbirdə olan ilkin rentgen plyonkalarının istəyir. Jurnalist isə həmin lentlərin məhv edilməsindən ehtiyatlanaraq onu istintaqa verməkdən imtina edir.\nƏfqan Muxtarlının «Azadlıq» radiosuna dediyinə görə, onun əlində və ayağındakı çatları göstərən rentgen lentləri istintaqda da var. Jurnalistin sözlərinə görə, o bir dəfə müstəqil şəkildə rentgendən keçsə də, sonradan istintaqın tələbi ilə yenidən iki dəfə müayinə olunub. Amma, daha müasir aparatla aparılan müayinənin cavabı indiyə qədər müxbirə göstərilmir.\nƏfqan Muxtarlı deyir işi Daxili İşlər Nazirliyi Daxili təhqiqatlar idarəsinin müstəntiqi Şövqi Orucov aparır. Əfqan Muxtarlı deyir ki, yanvarın 21-də müstəntiq ona bir daha müraciət edib rentgen lentlərini istəyib, amma o həmin lentləri verməkdən imtina edib. Belə olan halda müstəntiq bunun məhkəmə tibbi ekspertizasının rəyində qeyd olunacağını bildirib. Əfqan Muxtarlının sözlərinə görə, əgər həmin rəydə onun əlinin qırıldığı, ayağında çat olduğu göstərilməsə o öz təşəbbüsü ilə əldə etdiyi rentgen çəkilişlərini əsas götürərək məhkəməyə müraciət edəcək.\nMüstəntiq Şövqi Orucov isə deyir ki, jurnalist əvvəlcə əlində olan rentgen lentlərini istintaqa verməyə razı olsa da, sonradan niyə imtina edib və nədən ehtiyatlanır bu ona aydın deyil. Bu məsələ ilə bağlı araşdırmanın obyektiv aparıldığını deyən müstəntiqə görə, həmin sənədlərin istintaqa verməsi jurnalistin öz işidir. Şövqi Orucovun sözlərinə görə, tibbi ekspertizanın yekun nəticəsi hələ hazır deyil.\nƏfqan Muxtarlı deyir ki, yanvarın 7-də Tbilisi prospektində dindarların İsrail əleyhinə keçirdikləri aksiya zamanı polislər ona fiziki təzyiq göstəriblər. Şiddətli ağrılardan sonra o xəstəxanaya müraciət edib. Məlum olub ki, polislərin jurnalistə endirdiyi zərbələrdən onun əlində sınıq, ayağında isə çatlar yaranıb.


Qızlar niyə pis oğlanları seçir? » Qadınla.Com - Qadınlar Birİncidir!\nQızlar niyə pis oğlanları seçir?\nTarix: 21-02-2013, 10:17\nŞərhlər: Baxılıb: 4783\nQadınlar niyə onları sevməyən insana aşiq olur? Qadınların\nçoxu onları sevməyən, layiq olmayan, hətta pis kişilərə vurulur. Lakin mütəxəssislər, qeyd edir ki, bunun elmi cəhətdən açıqlaması var.\nəsasən, "yaramaz uşaq, pis uşaq” deyə xitab edilən kişilərə aşiq olunur. Elə kişilərin çox zaman yaraşıqlı olduğu deyilir. Bundan başqa, çox cazibədar və diqqət çəkən olurlar. Qadınlar isə bu cür kişilərin cazibəsinə dayana bilməyib aşiq olur. Çox güman ki, bunun sonu yaxşı bitmir. Onlar çox məsuliyyətsiz və özündən razı olduğu üçün heç kim veclərinə olmur. Özlərindən başqa heç kimlə maraqlanmırlar. Bu məsələni elmi araşdırması isə belədir:\nBu kişilər cazibələrinin fərqində olduqları üçün özünü hamıdan yüksək tutur. Buna görə də eqoları\nolduca yüksəkdir. "Dünyada qızdan çox qız var” fəlsəfəsi ilə yaşadıqları üçün həyatlarına girib-çıxan qadınlar veclərinə deyil. Qadınların\nbu kişiləri seçməsinin bir neçə səbəbi var. Birinci səbəb qadınların kişilərin cazibəsi qarşısında dayana bilməməsidir. Görünüşlərinin olduqca yaraşıqlı olduğunu düşünən qadınlar, onların həm də yaxşı ata ola biləcəyini hesab edir. Digər bir səbəb isə özlərini onun ağatlı şahzadə olduğuna inandırmalarıdır. Xəyalları və həqiqətləri bir-birinə qarışdıran qadınlar, onun gözlədikləri və arzu etdikləri adam\nolduğunu düşündüyü üçün həmişə "pis oğlanlarla” görüşürlər. loading... 100\nQadınlar belə kişiləri sevir\nQadınlar niyə “pis” kişilərə aşiq olur?\nQadınlar ərlərindən nələri gizlədirlər?\nGözəl qadınların çirkin kişiləri seçməsinin məntiqli səbəbləri - FOTOLAR


Soyunan aktrisamız: “Həyat yoldaşım mənimlə qürur duyur“ - MÜSAHİBƏ - MILLIYOL\nSoyunan aktrisamız: “Həyat yoldaşım mənimlə qürur duyur“ - MÜSAHİBƏ\nTarix 13.07.16, 11:30\nGənc Tamaşaçılar Teatrının aktrisası, hal-hazırda isə sənətini Türkiyədə davam etdirən Nigar Bahadırqızı milli.az-a müsahibə verib. Müsahibəni təqdim edirik.\n- Nigar xanım, ailə həyatı qurandan sonra Türkiyəyə köçdünüz. Bu günlərdə isə Bakıya gəlmişdiniz. Bakıya gəlişinizin əsas səbəbi nə idi?\n- Bəzi işlərimə görə Bakıya gəldim. Yaxınlarımı, əzizlərimi gördüm. Mən sənətimi Türkiyədə davam etdirirəm. Bakıya gəlmişkən dedim, bir fotosessiyaya da çəkilim. Bilmirəm, necə alınıb. Yəqin ki, tamaşaçılar baxıb qiymət verərlər.\n- Bir az cəsarətli fotosessiyadır. Qınaqdan qorxmursunuz?\n- Mən də cəsarətli aktrisayam (gülür). Bakını çox sevirəm. İnsan qərib yerdə olanda doğulub boya-başa çatdığı yerlər üçün çox darıxır. Mən də bir bakılı qızı kimi, şəkillərimin qardaş ölkədə xatirə qalmasını istədiyim üçün fotosessiya çəkdirdim.\n- Nə vaxtsa bir zamanlar çalışdığınız Gənc Tamaşaçılar Teatrına birdəfəlik qayıtmaq fikriniz varmı?\n- Fikrim var. İnşallah, ən yaxın zamanlarda teatra qayıdacağam. Səhnə üçün çox darıxmışam.\n- Teatrda və kinoda aktrisalarımızın cəsarət edib oynamadığı bir çox rolları oynamısınız. Zaman-zaman qınaqlara da məruz qalmışdınız. Ümumiyyətlə, insanların fikri sizin üçün nə dərəcədə maraqlıdır?\n- Mən sadəcə üzərimə düşən rolu ifa etmişəm. Hər insanın bir sənəti var, aktrisalıq da mənim sənətimdir. Mənə ailəmdən başqa heç kimin fikri önəmli olmayıb. Sənətimi sevmişəm, sevirəm və sevəcəyəm. Hər zaman səhnə mənim üçün hər şeydir.\n- Xəbəriniz varmı ki, siz gedəndən sonra teatrda rollarınıza kim sahib çıxıb?\n- Var, təbii ki və hər birinə bol-bol uğurlar arzu edirəm. Hər kəs rolu özünə uyğun ifa edir. Görməsəm də, gözəl oynadıqlarına əminəm.\n- Teatrdan gedərkən sevinən olmuşdu?\n- Bilmirəm ki. Bəlkə də, olmuşdu, bəlkə də, yox. Heç hiss etdirməmişdilər.\n- Hansı rollarınızı tez-tez yada salırsız?\n- Bütün rollarımı sevərək oynamışam deyə hamısı mənə əzizdir. Hamısını xatırlayıram. Ən əsası isə tamaşaçılar məni və rollarımı unutmayıblar. Bu mənim üçün daha xoşdur.\n- Siz Türkiyəyə köçəndə çox insan dedi ki, həyat yoldaşınız sənətdən ayrılmağınızı tələb edib. Həqiqət idi?\n- Xeyr, bu belə deyildi. Həyat yoldaşım məni səhnədə görəndə deyirdi ki, "səninlə qürür duyuram". Məndən daha çox, o istəyir ki, yenidən səhnəyə çıxım. Çox yaxın zamanda yenidən səhnədə olacağam. Əvvəllər tək anam mənim dəstəkçim idi, indi isə həm anam, həm də həyat yoldaşım. Allah onları mənə çox görməsin. Mən həm həyatda, həm də sənətdə onlardan güc alıram.\n- Ev xanımı olmaq gözəldir, yoxsa səhnədə?\n- Hər ikisi gözəldir. Şükürlər olsun ki, ikisini də bir araya gətirə bilirəm. Türklər demiş, "Kariyer de yaparım, aile de" (gülür).\n- Türkiyədə olarkən Bakıdakı dostlarınızdan vəfasızlıq gördünüzmü?\n- Çox vəfasızlıq gördüm və son 6 ayda çox insanı həyatımdan sildim.\n- Sənət dostları idimi?\n- Sənət dostları da vardı, digər sahədən olanlar da. Məndən istifadə edən bəzi insanları həyatımdan çıxartdım. Nə qədər az insan, bir o qədər az problem. Allah mənə imkan yaratdı ki, hər kəsin əsl simasını görüm. Çox şükür, gördüm.\n- Bəs siz necə, dostluqda sədaqətlisiz?\n- Mən dostlarım üçün canımı belə verməyə hazır olan bir insanam. Amma qarşı tərəfdə səhv gördüyümdə o insan gözümdən düşür. Daha da gözümdən düşməməyi üçün o insanı həyatımdan uzaq tuturam.\n- Bu illər ərzində sizdə nələr dəyişdi?\n- İllər keçdikcə insan istər-istəməz dəyişir. Çox böyük bir dəyişiklik yoxdur. Sadəcə insanlara inamım azalıb.\n- Siz "Xoca" filminə görə kütlə içərisində daha da çox tanındınız. Oradakı rol kimi kinoda ikinci bir obrazınız olmayıb?\n- "Xoca" mənim həyatımın filmidir. Qismət elə oldu ki, bu rolu mən oynadım. Bəlkə, başqası daha yaxşı oynaya bilərdi. Amma qismət mənim imiş. Sənətdə şans önəmlidir. Kinoda rollarım olsa da, bu rolum qədər sevilməyib.\n- Tənqidlərə münasibətiniz necədir?\n- Tənqid çox gözəldir, kimsə bu haqda danışırsa, demək ki, ortada bir iş var. Hər kəs özünə görə haqlıdır. Hər kəsin fikri eyni ola bilməz. Biz insanlar fərqli-fərqli düşünürük.\nXəbərin oxunma sayı : 6862


the blacklist sözaltı sözlük\n1. yenə fbi yenə pis adamların dalıyca düşən agentlər. ancaq bu dəfə fbi-yı şişirtmək əvəzinə biraz zəif göstərirlər. hələlik 6-7 seriyasının yayımlanmağına baxmayaraq ssenari qurğusu insanı özünə cəlb edir.\ndünyanın ən çox axtarılan qanun qaçağı Raymond Reddington "Red" birdən birə təslim olur və birlikdə işlədiyi hərkəsin adlarını verməyi təklif edir. Ancaq bir şərti var oda agent Elizabeth Keen ilə birgə işləməkdir.\n05.11.2013 21:05, pobratski20qepiy\n9cu bölümündə, Dembe ölmək üzərəykən əyilib dua oxumasıyla beni benden aldı Red reyiz.\n08.12.2013 03:45, sierra


Azərbaycanlı alim Almaniya mətbuatında bəyanatla çıxış edib: Ermənistan həmişə danışıqlar prosesini yarımçıq qoymağa çalışıb - AZƏRTAC\nProfessor Mirdaməd Sadıqov: Beynəlxalq ictimaiyyət Ermənistan silahlı qüvvələrinin Azərbaycan ərazisindən çıxarılmasını tələb etməlidir\nUNEC-in prorektoru, Avropa Universitetləri Rektorları Klubunun üzvü, professor, Mirdaməd Sadıqov Almaniyanın aparıcı xəbər saytı “nex24.news”da bəyanatla çıxış edib. Azərbaycanlı alim beynəlxalq ictimaiyyətə səslənərək Ermənistanın işğalçı qüvvələrinin Azərbaycan ərazisindən çıxarılmasını bildirib.\nAZƏRTAC xəbər verir ki, bəyanatda deyilir: “Azərbaycan ərazisinin 20 faizi - Dağlıq Qarabağ və ona bitişik yeddi rayon Ermənistan tərəfindən işğal edilib. Bunun nəticəsində Azərbaycanın yüzlərlə mülki vətəndaşı qətlə yetirilib, bir milyondan çox qaçqın və məcburi köçkün öz yurd-yuvalarından didərgin salınıb. Azərbaycan dövləti Ermənistan-Azərbaycan Dağlıq Qarabağ münaqişəsinin həlli məsələsində konstruktivlik və səbir nümayiş etdirib, ATƏT-in Minsk qrupu formatında münaqişənin həllində maraqlı olub, lakin Ermənistan həmişə qeyri-konstruktiv mövqe nümayiş etdirib.\nPrezident İlham Əliyev BMT Baş Assambleyasının 75-ci sessiyasının ümumi müzakirələrində Ermənistanın Azərbaycana qarşı yeni hərbi təxribata hazırlaşdığı ilə bağlı xəbərdarlıq edib.\nErmənistan rəhbərliyinin təhrikçi xarakterli “Qarabağ Ermənistandır” bəyanatını səsləndirməsi, “yeni ərazilər üçün yeni müharibə” konsepsiyasını irəli sürməsi, Azərbaycana qarşı 7 şərt irəli sürməsi, danışıqların formatını dəyişdirmək cəhdləri münaqişənin ATƏT-in Minsk qrupu həmsədrlərinin vasitəçiliyi ilə aparılan həlli prosesinə ciddi zərbə vurdu.\nErmənistan həmişə prosesi uzatmaq və status-kvonu davam etdirmək üçün danışıqları pozmağa çalışıb, bu müddət ərzində dəfələrlə ölkəmizin ərazi bütövlüyünün yenidən pozulmasına qarşı cəhdlər göstərib.\nSentyabrın 27-dən isə Ermənistan silahlı qüvvələri Azərbaycana qarşı növbəti hərbi təcavüz həyata keçirərək, ölkəmizin yaşayış məntəqələrini, mülki əhalisini və hərbi mövqelərini iri çaplı artilleriya qurğuları və raketlərdən istifadə edərək müxtəlif istiqamətlərdən intensiv atəşə tutub.\nAzərbaycan Ordusu Ermənistanın hərbi təcavüzünün qarşısını almaq və mülki əhalinin təhlükəsizliyini təmin etmək məqsədilə özünümüdafiə hüququ və beynəlxalq humanitar hüquqa tam uyğun olaraq, əks-hücum və cavab tədbirləri həyata keçirməli oldu. On gündən çoxdur ki, Ermənistan silahlı qüvvələrinin mülki obyektləri və insanları hədəf alması nəticəsində ikisi uşaq olmaqla 30-dan çox mülki şəxs həlak olub, 170-dək mülki şəxs yaralanıb. Cəbhəyanı bölgələrdə, eləcə də münaqişə ərazisindən yüz kilometrlərlə uzaqda yerləşən və əhalinin sıx yaşadığı ərazilərin hədəf seçilməsi onu göstərir ki, düşmən yenə də beynəlxalq hüquqa zidd addımlar atmaqla öz mənfur planlarını həyata keçirmək niyyətindədir. Müharibə şəraitində mülki insanların və obyektlərin qorunması beynəlxalq humanitar hüququn və Cenevrə Konvensiyasının tələbidir. Ermənistan bununla, beynəlxalq hüququn norma və prinsiplərini, xüsusilə də beynəlxalq humanitar hüquq və 1949-cu il Cenevrə konvensiyaları və onların Əlavə protokollarını kobud şəkildə pozur.\nLakin Azərbaycan Respublikası yüksək etik və əxlaqi dəyərlərini nümayiş etdirərək beynəlxalq humanitar hüquq əsasında seçilmiş hərbi hədəflərə qarşı əməliyyatlar həyata keçirir və ərazilərinin işğaldan azad olunmasını təmin edir.\nDüşünürəm ki, Avropa İttifaqı digər münaqişə bölgələrində irəli sürdüyü suverenlik, ərazi bütövlüyü və beynəlxalq səviyyədə tanınmış sərhədlərin toxunulmazlığı prinsiplərini Ermənistan-Azərbaycan Dağlıq Qarabağ münaqişəsinə də aid etməlidir. Ermənistanın Azərbaycana qarşı təcavüz siyasətindən imtina etməsi və silahlı qüvvələrini Azərbaycan ərazilərindən çıxarması üçün Ermənistana açıq və aydın bir ismarıc verməlidir. Eləcə də BMT Təhlükəsizlik Şurasının müvafiq qətnamələrinə uyğun olaraq, Ermənistanın silahlı qüvvələri Azərbaycanın işğal olunmuş ərazilərindən çıxarılmalı və bölgədə sülh təmin olunmalıdır.\nBeynəlxalq ictimaiyyət Ermənistanın saxta sülh çağırışlarına inanmamalı və işğalçı qüvvələrini Azərbaycan ərazisindən çıxarmasını tələb etməlidir. Çünki münaqişənin həlli yalnız Ermənistan silahlı qüvvələrinin Azərbaycan ərazilərindən çıxmasından sonra mümkündür.\nAzərbaycan xalqı Prezident, Silahlı Qüvvələrin Ali Baş Komandanı İlham Əliyevin ətrafında sıx birləşərək, verilən qərarları hərtərəfli dəstəkləyir. Bir milyondan çox azərbaycanlı qaçqın və məcburi köçkün 30 illik əziyyətdən sonra tezliklə doğma yurd-yuvalarına qayıdacağını gözləyir”.\nAZERTAG.AZ :Azərbaycanlı alim Almaniya mətbuatında bəyanatla çıxış edib: Ermənistan həmişə danışıqlar prosesini yarımçıq qoymağa çalışıb


Azərbaycanda Qafqaz Albaniyası dövrü abidələrinin əksəriyyəti öz ilkin formasını qoruyaraq dövrümüzə çatmışdır. Bu abidələr içərisində Kəlbəcər rayonunda Xudavəng məbəd kompleksi (XIII əsr), Laçın rayonu Kosalar kəndindəki Ağoğlan məbədi (IX əsr) və Varazqun məbədi (XII əsr), Xocavənd rayonu Sos kəndindəki Amaras monastrı (IV əsr), Şəki (II əsr) və Ağdərə (IV əsr) rayonlarındakı Müqəddəs Yelisey məbədləri, Ağdərə rayonu Vəng kəndində Qandzasar məbədi (XIV əsr), Qax rayonunda Ləkit məbədi (V əsr), Qum məbədi (VI əsr), Yeddi kilsə məbədi (IV əsr), Kürmüx məbədi (XII əsr), Qazax rayonunda Avey məbədi (IV əsr), Koroğlu (IV əsr), Kilsədağ (V əsr), Tatlı (V əsr), Qıraq Kəsəmənli (XII əsr) məbədləri, Ağstafa rayonundakı Keşikçi məbədi (XII), Qəbələ rayonunda Böyük Əmilli məbədi (IV əsr), Gəncə şəhərində iki alban məbədi (XII əsr), Göygöl rayonu Çaylı kəndində Anaid məbədi (VI əsr), Kəlbəcər rayonu Talış kəndində Urek məbədi (1279), Kəlbəcər rayonu Qozlu kəndində Xatirvəng məbədi (1204), Babək rayonu ərazisində Qızılvəng məbədi (XII əsr), Culfa rayonu Camaldin kəndində Ətik Əhməd məbədi (XII əsr), Tovuz rayonunda Kirzan məbədi (XII əsr), Qubadlı rayonunda Gavurdərə məbədi, Ağdam rayonu Maqadiz kəndində Yegiş Arakel məbədi (XII əsr), Xocalı rayonunda Xansıx (1122), Xaçmaç (1100), Armudlu (1202) məbədləri, Xocavənd rayonu Tuğ kəndində Qırmızı məbəd (1000), Şəki raonunda Bideyiz məbədi (XI əsr) və Zəyzit məbədi (X əsr), Zaqatala rayonu ərazisində Mamrux məbədi (IV əsr) və Yuxarı Tələ məbədi, Qərbi Azərbaycan (Hazırda Ermənistan respublikasının yerləşdiyi ərazi) ərazisində Haqapat məbədi, Qoşavəng məbədi, Dədəvəng məbədi, Ağtala məbədi, Ərçivəng məbədi, Tatev məbədi, Uzunlar məbədi, Yenivəng məbədi, Sənain məbədi alban memarlığının dövrümüzə qədər çatmış ən gözəl nümunələridir.Alban memarlıq sənəti özünəməxsus mürəkkəb koloriti, texnikası, təkrarolunmaz gözəlliyi və üslubu ilə həmişə maraq doğurmuş və seçilmişdir. Həmişə diqqət çəkən yenilik öz məzmununa görə maraq doğurduğundan digər Qafqaz xalqları da qədim alban mdəniyyətindən faydalanaraq özlərinin memarlıq və mədəniyyətləini inkişaf etdirmişlər.\nLakin Qafqazda köklü tarixləri olmayan ermənilər burada süni şəkildə öz tarixlərinin izlərini yaratmaq məqsədi ilə Alban abidələrini mənimsəmək, milli mənsubiyyətini dəyişmək yolunu tutublar. Ən çox mənimsənilməyə məruz qalan abidələr isə xristianlıq dövrü abidələridir. Bu da ondan irəli gəlir ki, bu tipli abidələr üzərindəki xristian dininin rəmz və simvolları, eləcə də daş və divar rəsmləri içərisindəki buna bənzər rəsm nümunələrini əsas götürərək bunları erməniləşdirməyə çalışırlar. Bu da öz növbəsində tarixin saxtalaşdrılmasına gətirib çıxarır. Azərbaycanın xristianlıq dövrü abidələrinin ermənilər tərəfindən mənimsənilməsi faktlarını gürcü tarixçisi A. Çavçavadze "Ermənilər və qan ağlayan daşlar" əsərində dolğun şəkildə əks etdirmişdi. O yazır: "... Ermənilər aborigen albanları süni şəkildə qriqoryanlaşdıraraq vaxtilə sığındıqları Azərbaycan torpaqlarını "Hay ölkəsi" – Şərqi Ermənistan adlandırırlar". Lakin tədqiqatçılar göstərir ki, hətta xristianlıq dövrü abidələri belə nə erməni dininə (qriqoryanlıq), nə də erməni mədəniyyətinə və mənşəyinə uyğun gəlir. Belə ki, Azərbaycan ərazilərindəki Alban-xristian abidələrinin tarixi-arxeoloji və memarlıq baxımından tədqiqi xristianlığın bir çox xüsusiyyətlərini aydınlaşdırmağa kömək edir. Xristianlıq dövrü alban abidələrinin ermənilər tərəfindən mənimsənilməsinin bir səbəbi də, ermənilərin himayədarı olan Rusiyanın vasitəsi ilə 1836-cı ildə Alban Apostol kilsəsinin ləğv edilərək Erməni Qriqoryan kilsəsinə tabe edilməsidir.\nAlbaniyada xristian memarlığı\nDemək olar ki, Albaniyada şərq xristianlığına məxsus memarlığın bütün növləri inkişaf etmişdi. Alban xristianlığının ilk dövrü üçün xarakterik olan kilsə tikililəri idi. Bu kilsələr uzunsov ibadət zalı olan birnefli məbədlərdən ibarət olmuşdur. Bu növ məbədlərin üstü ikiqatlı sadə daşla örtülürdü. Albaniyada xristianlığın memarlığı üslubunda dairəvi məbədlər deyilən xüsusi memarlıq da yayılmışdı və bu üslub yalnız albanlara aiddir. Bunun da öz səbəbi var. Belə ki, Albaniyada dairəvi məbədlərin tikilməsi erkən xristianlıq dövrünə aiddir və tədqiqatçıların fikrincə bu məbədlər günəşə ibadət edən albanlar tərəfindən, yəni hələ xristianlığın tam mənimsənilmədiyi və səma cismlərinə ibadətlə qarışdırıldığı dövrlərdə tikilib. Bu cəhət erkən xristianlıq dövrü alban xaçlarında da özünü göstərir. Albaniyada xristian memarlığının ən kütləvi forması isə sovmələrdir. Sovmələr karvan yolları kənarında kiçik ibadətgah rolunu oynasalar da, onlar əslində memorial tikililərdir. Albanlarda həm mehrablı, həm də mehrabsız sovmələrə rast gəlinir. Sovmələrin divarı bir qayda olaraq zərif naxışlara malik nişan daşları ilə bəzədilirdi. Alban dövrünün ən mürəkkəb tikililəri isə bazillikalar və monastırlar hesab olunur. Bir çox tədqiqatçılar hesab edirlər ki, bu üslub Cənubi Qafqazda yalnız albanlara məxsusdur. Çünki alban dövrü memarlıq abidələrinin divarları üzərindəki elementlər yalnız bu dövr abidələrinin özünəməxsus xüsusiyyətləri kimi dəyərləndirilir.\nErmənilər tərəfindən ən çox mənimsənilməyə məruz qalan abidələrin bir qismi də ermənilərin "monastır" adlandırdıqları alban bazilikalarıdır. Azərbaycanda geniş sahəli, mürəkkəb formaya malik müasir dövrümüzə qədər yaxşı formada gəlib çıxan bazillikaların tikilməsi VI-VIII əsrlərə təsadüf edir. Bazillikaların geniş zalı böyük və dəbdəbəli sütunlarla bir neçə nefə bölünür. Ümumi ansambla uyğun olaraq hər nefin Şərqində yarımgümbəz formalı çıxıntılar düzəldilirdi. Ortadakı iri çıxıntı mehrab rolunu oynayırdı. Bazillikaların dam örtüyü də digər tikililərdən fərqlənirdi. Belə ki, onların orta hissədəki gümbəzləri kiçik çıxıntılarla tamamlanırdı. Bir qayda olaraq bazillikaların Qərb tərəfində xüsusi sütunlar üzərində zəng asmaq üçün yer qurulurdu.\nTarix: 02.02.2015 / 14:25 Müəllif: Feriska Baxılıb: 191\tBölmə: Qafqaz Albaniyası\nAlbaniyada yayılmış incəsənət sahələri\nArtıq səni sevmirəm dedisusdum susmalıydım dosd weri Stekan murekkeb sozlere aid metn Cektirendir cemiyyetin menevi heyati Iki Xam Coban Yuxuda Meşə ağac görmək leyli va macnun poemasi Yuxuda Quyu bulaq görmək Sene Gore Iwleyir Elefteria Elefteriu Sağlam bir həyat üçün alınması lazım olan qərarlar Evdə hazırlanan 5 təmizləmə südü forma Siqareti Tərgitmək Istəyənlərə Gözəl Bir Nümunə hazırlanması Notu atalar sozu yalana aid Hirsli olduğunuzda övladlarınıza bəddua etməyin saq salim sinonim lugeti Evdeki Ses o nedir ki qardan agdir geceden qara qurani kerim helim sözünün mənası keklikotu Evlilik qorxusu yaxud 30 yaş sindromu Tiko Torres Əl-Mətin İstədiyiniz kişini əldə etməyin yolları Yuxuda Lak görmək Sevgi olcmek SEVGI-ETIRFI Dosde goyneme edənlərlədir bu guzgu atalar sözü haqda inşa Bibi ucun ser Yusuf İslam Nəcib Fazil Qısakürəkdən mənalı sözlər Umutlarim Elibala Hacizade Mehebbetem Men Molla başqa bir kənddə olan tanışlarından birinin Xaxaxaxaxa Yuxuda Hörümçək toru görmək Hendese Sevgililerin Sonu


Yemekxanada yanğın - Azadliq Xeber\n26.08.2015 / 05:16 xeber –\nSabirabadda gecə saatlarında yanğın hadisəsi qeydə alınıb. Lent.az-ın Fövqəladə Hallar Nazirliyinin (FHN) saytına istinadən verdiyi xəbərə görə, şəhərdə vətəndaşa məxsus ümumi sahəsi 400 kv.m olan yeməkxananın mətbəxinin qamışdan ibarət tavanı 80 kv.m sahədə yanıb. Yanğın zamanı mətbəxdə olan 5 ədəd 5 litrlik və 3 ədəd 50 litrlik məişət qaz balonu təhlükəsiz əraziyə çıxarılıb. Yeməkxananın qalan hissəsi yanğından mühafizə olunub. Yanğın saat 00:30-da yanğınsöndürənlər tərəfindən söndürülüb.


Əli Kərimliyə məsləhət - İki sahil\n31 may 2020 19:36 Bütün xəbərlər Haqqımızda Əlaqə\n11 oktyabr 2019 19:26\nAzərbaycan siyasi səhnəsində heç bir çəkiyə malik olmayan AXCP sədri Əli Kərimli bütün uğursuzluqlarına baxmayaraq, yenə mitinq sevdasına düşüb. Bu barədə onun müavini Seymur Həzi məlumat verib. Əli Kərimlinin yenidən belə bir sevdaya düşməsi dahi bəstəkarımız, dramaturqumuz Üzeyir Hacıbəylinin “O olmasın, bu olsun” komediyasının baş qəhrəmanı Məşədi İbadı yadıma saldı. Yəqin deyəcəksiniz, Əli Kərimli hara, Məşədi İbad hara? Bəri başdan deyim ki, belə bir müqayisə aparmaqla Məşədi İbadı əsla ələ salmaq, yaxud elə həmin əsərin personajlarından biri olan Həsən bəy demişkən “oskarbit” eyləmək fikrində deyiləm. Çünki mənim aləmimdə Əli Kərimli Məşədi İbadın saqqalından çıxarıb havaya üfürdüyü ağ tükü də ola bilməz. Bəs niyə bu fikirdəyəm?\nAntiazərbaycan dairələrin köləsinə çevrilən Əli Kərimli mitinqi mitinqə, piketi piketə calamaqla nəyə nail olmaq istəyir? Şübhəsiz, onun məqsədi budur ki, mitinqlərdə dava olsun, polislər müdaxilə etsin, bu antimilli ünsür də bundan istifadə edərək ajiotaj yaratsın. Yəni, qanunu pozanlar cəzalandırılanda sosial şəbəkələrdə “iqtidar təzyiq etdi” kimi ifadələr işlətməklə ölkəmizi nüfuzdan salmağa, öz ağalarına “faktlar” ötürməyə cəhdlər etsin. Bir sözlə, o, “siyasi dividend” qazanmaq üçün hər cür “təxribatlar məqbuldur” şüarı ilə hərəkət edir.\nRadikal müxalifətin “dirijoru” olan Əli Kərimli özü də həmişə tutuquşu kimi eyni sözlər deyir: guya ölkədə insan hüquqlar pozulur, guya ölkədə siyasi məhbuslar var. Halbuki respublikamızda siyasi məhbus yoxdur, qanunları pozan şəxslər var ki, onlara da cəzasız qalmırlar. Bir sözlə, xarici qüvvələrin əlində alətə çevrilmiş Əli Kərimli şou yaratmağa çalışır ki, guya onların azad piket keçirməsinə müdaxilə edilir, müxalifət nümayəndələri təqib edilir və s. Amma asayiş keşikçiləri də hər dəfə ona və tərəfdarlarına qarşı çox normal davranış nümayiş etdirirlər, onların provokasiyasına uymayırlar. Odur ki, cəmiyyət bu riyakarın dediklərinə əsla məhəl qoymur. Yeri gəlmişkən, elə bu günlərdə AXCP sədri Əli Kərimlinin yaxın adamlarından biri - partiya funksioneri Məmməd İbrahimin sosial şəbəkələrdə yayılmış səs yazısından da məlum olur ki, adamlar onların keçirdikləri mitiqnlərə üz tutmurlar. Bu isə o deməkdir ki, aparılan islahatlar nəticəsində sosial rifahı və yaşayışı gündən-günə yaxşılaşan xalq iqtidarı dəstəkləyir. Elə bu kimi səbəblərdən cəmiyyət onun mitinq çağırışlarına əsla vecinə almır. Bir də, sözün həqiqi mənasında, ölkəmizdə əhalinin, ayrı-ayrı təbəqələrin narahatlığına və narazılığına, kütləvi aksiyalara səbəb ola biləcək heç bir stimul yoxdur. Bütün bunların müqabilində Əli Kərimli yenə israrlı görünür, yenə də dəridən-qabıqdan çıxır.\nHə, indi də qayıdaq, yazımın əvvəlində ərz etdiyim oxşarlığa. Məşədi İbad Gülnaz xanımla ilk tanışlığında ona nə deyir? Deyir ki, xanım, sənin ki, saçın bu qədər qaradır, yəqin sən də mənim kimi həna qoyursan. Sonra da əlavə edir ki, bəs mən saqqalıma həna qoydum, qoymadım - həmişə qapqara şəvə kimidir, amma bir növ adətkərdə olmuşam. Bax, Əli Kərimli də belə bir adətkərdəlik var. Yəni, mitinq keçirməyəndə, daha doğrusu, mitinqi mitinqi calamayanda onun başı möhkəm ağrıyır. Odur ki, Əli Kərimli də hənadan istifadə etsə, daha yaxşı olar. Bəlkə həna onun da başının ağrısını kəsə. Necə deyərlər, o olmasın, bu olsun. Belə etməklə o, həm özünün başının çarəsini qılmış olar, həm də camaatın əsəbləri ilə oynamağına birdəfəlik son qoyar.


Rusiya "Krım körpüsü"nü açdı, Putin KamAZ sürdü - Video\nRusiya “Krım körpüsü”nü açdı, Putin KamAZ sürdü – Video\nMultimedia 15/05/2018 17:39\nRusiya prezidenti Vladimir Putin bu gün Rusiyanın materik hissəsini Krım yarımadası ilə birləşdirən “Krım körpüsü”nün təntənəli açılış mərasimində iştirak edib\nDövlət başçısı KamAZ yük avtomobilinin sükanı arxasına keçərək, körpü ilə ilk hərəkət edən maşını idarə edib.\nKörpünün uzunluğu 19 kilometrdir. Onunla paralel dəmiryolu körpüsü də tikilməkdədir. Avtomobil körpüsünün tikintisinə 2016-cı ildə başlanıb. Körpüdə yol verilən sürət həddi saatda 120 kilometrdir.\nKremlin mətbuat katibi Dmitri Peskov bildirib ki, “Krım körpüsü” Putinin ən iddialı layihələri belə həyata keçirmək bacarığının sübutudur.\nOxumağa dəyər: İndoneziyada daşqın və sürüşmə nəticəsində 6 nəfər ölüb\nOxumağa dəyər: Bakıda səfir müşavirinin həyat yoldaşı qəzaya düşdü


Çempionlar Liqasında II tura yekun vurulub.\nApasport.az saytının məlumatına görə, ikinci oyun günündə daha 8 qarşılaşma baş tutub.\n“Çelsi” Rusiya səfərində darmadağına sevinibsə, E qrupunun digər favoriti “Sevilya” “Renn”i İspaniyadan əliboş yola salıb.\nF qrupunda Dortmund “Borussiya”sı ilə “Zenit”in duelində almanlar qələbə qazanıblar. “Latsio” isə “Brügge” ilə səfər qarşılaşmasında 1 xalla kifayətlənib.\nGünün mərkəzi matçı Turində keçirilib. Yarışa qələbə ilə başlayan “Yuventus”la “Barselona” münasibətlərinə aydınlıq gətirib. Səfərdən qələbə ilə dönən “Barsa” vahid liderliyi ələ keçirib. Bol qollu alınan “Ferensvaroş”la Kiyev “Dinamo”su arasındakı qarşılaşma bərabərə yekunlaşıb.\nH qrupunda qərarlaşan qardaş Türkiyənin çempionu “Başakşəhər” ilk ev oyununu keçirib. İstanbul təmsilçisi son finalçı PSJ-yə böyük hesabla uduzub. İlk turu qələbə ilə başa vuran “Mançester Yunayted”lə “Leypsiq”in duelində isə ingilislər rəqib qapısından 5 cavabsız top keçiriblər.\n21:55. “Krasnodar” (Rusiya) – “Çelsi” (İngiltərə) - 0:4\nHudson-Odoy, 37, Verner, 37 (pen.), Ziyeç, 79. Pulişiç, 90\n00:00. “Sevilya” (İspaniya) – “Renn” (Fransa) - 1:0\nde Yonq, 56\n00:00. “Borussiya” (Dortmund, Almaniya) – “Zenit” (Rusiya) - 2:0\nSanço, 77 (pen.), Haaland, 90+1\n00:00. “Brügge” (Belçika) – “Latsio” (İtaliya) - 1:1\nVanaken, 42 (pen.) - Korrea, 14\n00:00. “Yuventus” (İtaliya) – “Barselona” (İspaniya) - 0:2\nDembele, 14, Messi, 90+1 (pen.)\n00:00. “Ferensvaroş” (Macarıstan) – “Dinamo” (Kiyev, Ukrayna) - 2:2\nNquen, 59, Boli, 90 - Tsiqankov, 28 (pen), De Pena, 41\n21:55. “Başakşəhər” (Türkiyə) – PSJ (Fransa) - 0:2\nKen, 64, 79\n00:00. “Mançester Yunayted” (İngiltərə) – “Leypsiq” (Almaniya) - 5:0\nQrinvud, 21, Raşford, 76, 78, 90+2, Martial, 86 (pen.),


ADP siyasi yönümünü dəyişdi\n2021, 09 Mart, çərşənbə axşamı, Bakı vaxtı 02:57\nRəsul Quliyev Ali Məclisin qərarından xəbərdardır\nDemokrat Partiyasının Ali Məclisi yanvarın 27-də partiyanın siyasi yönümünü dəyişmək haqda qərar qəbul edib. Bundan sonra ADP radikal müxalifət partiyası kimi yox, konstruktiv və siyasi dialoq tərəfdarı olan siyasi qüvvə kimi çıxış edəcək.\nBu haqda «Azadlıq» radiosuna ADP-nin sədr müavini Sərdar Cəlaloğlu məlumat verib. Onun sözlərinə görə, partiyanın sədri Rəsul Quliyev Ali Məclisin qərarından xəbərdardır. Cənab Cəlaloğlu bu qərarla razılaşmayacağı təqdirdə Rəsul Quliyevin partiya sədrliyindən istefa verəcəyini də istisna etmir.\n«Həyatdır, hər şey ola bilər… Uzun müddətdir bu haqda müzakirə gedirdi, Rəsul müəllim də bizim müzakirələrlə mətbuatdan tanış idi. Amma artıq qərar var, azlıq da çoxluqla razılaşa bilər, ya da…»\nSərdar Cəlaloğlu ADP-nin siyasi yönümünü dəyişməsini onunla izah edir ki, indiyədək müxalifətin tutduğu taktika, siyasi təzyiq üsulu bəhrə verməyib, bu üzdən yeni üsullar tapılmalıdır.\nO ki qaldı, partiyanın müttəfiqlərinin bu qərarı necə qarşılamasına, Liberal Partiyasının sədr müavini Əvəz Temirxan deyir ki, ADP-nin qərarından xəbərsizdilər. Amma indiki hakimiyyətin konstruktiv və ya qeyri-konstruktiv müxalifətlə dialoq aparmaq niyyəti yoxdur və «Azadlıq» blokunda təmsil olunan partiyalar kimi Demokrat Partiyası da bundan xəbərdardır.\nSərdar Cəlaloğlu isə deyir ki, «Azadlıq» blokunun ötən həftə keçirilən son iclasında bu məsələ müzakirə olunub və bloka üzv partiyaların ciddi iradlarına səbəb olub. Amma ADP hələlik bloku tərk etmək niyyətində deyil və «Azadlıq» bloku sərt qərar qəbul edərsə, ADP bundan sonra bitərəf qalacaq.


Möcüzə yaradan usta Balabəy\nOnun milli musiqi alətlərimizə düzdüyü sədəf işinin təkrarı yoxdur\n"İnsan əli möcüzələr yaradır" deyənlər yanılmayıblar. Ona da bu istedad irsən atasından keçib. Nadir bacarığa, incə zövqə və həssas duyuma malik bu insan milli musiqi alətlərimizi əsl sənət səviyyəsinə qaldırmaq arzusuyla hər kəsi öz gözəlliyi ilə mat qoya biləcək əvəzsiz nümunələr yaradır. Böyük ustalıqla düzəltdiyi və sədəflə bəzədiyi dahi şəxsiyyətlərin portretləri, böyük şairlərimizin nəsihətamiz beytləri, milli sərvətlərimizi əks etdirən rəsm əsərləri, "Dədə Qorqud" boylarından parçalar, milli ornamentlər olan müxtəlif musiqi alətləri dünyanın bir sıra ölkələrinin muzeylərində, o cümlədən Türkiyə, Rusiya, ABŞ, Hindistan, İngiltərə və digərlərində saxlanılır, nümayiş olunur. Söhbət Bakının Balaxanı qəsəbəsinin sakini, milli musiqi alətlərimizin nadir ustası və onları məharətlə bərpa edən Balabəy Balabəyovdan gedir. Usta Balabəylə aramızdakı tanışlıq körpüsünü onun sənətinin vurğunu, məşhur tarzən, Xalq artisti, professor Ramiz Quliyev yaratdı. Ustanın təkrarsız sənəti ilə bağlı Ramiz müəllimin fikirləri ilə yaxından tanış olmaq məqsədi ilə ona müraciət etdik.\n- Ramiz müəllim, usta Balabəylə tanışlığınız və onun sənəti ilə bağlı fikirlərinizi bilmək istərdik.\n- 1988-ci ildə Bakıdakı 16 saylı musiqi məktəbində konsert verirdim. "Çahargah" muğamını ifa edirdim. Birdən tarım şaqqıltıyla ortadan partladı. Bu tar mənə bağışlandığı üçün çox əziz idi. Rəhmətlik Bala həkim incəsənəti, sənətkarı sevən, onlarla daim ünsiyyətdə olan bir adam idi və o, bu əhvalatı eşidərək məni Balaxanıya, usta Balabəyin yanına apardı. İçəri daxil olarkən divarlardan asılmış əsl sənət nümnələri ilə üzləşdim və elə ilk andaca usta Balabəyin sənəti haqqında məndə yüksək təəssürat yarandı. Sınmış tarımı böyük həssaslıqla düzəldib mənə verəndə və sonralar tar düzəltməyi sifariş edəndə onda bir sıra nadir keyfiyyətlər aşkar etdim. Balabəy musiqi alətlərini düzəldərkən onun bütün xüsusiyyətlərinə, yəni hansı ağacdan düzəltmək lazım olduğuna, səsinin gözəl çıxması üçün hansı xırdalıqlar edəcəyinə, alətin ümumi gözəlliyinə və ayrı-ayrı detallarının zərifliyinə, eyni zamanda, onun solomu, orkestrin, yaxud ansamblın tərkibindəmi səslənəcəyinə xüsusi fikir verir.\nAzərbaycanda milli musiqi alətlərimizi düzəldən və bərpa edən ustad sənətkarlar çox olub. Balakəndə Aydın, Şuşada Rəcəb, Məzahir, İdris, Göyçədə kimya elmləri doktoru, həm də bacarıqlı usta Pənah Qurbanov, Füzulidə Musa, Bakı Musiqi Akademiyasında Güləli, Təzə bazarın yanında emalatxanası olan Rəşid və başqaları öz zərif işləri ilə sayılıb-seçiliblər. Bakı Musiqi Akademiyasında Azərbaycanın qədim musiqi alətlərinin bərpası və təkmilləşdirilməsi laboratoriyası fəaliyyət göstərir. Onun rəhbəri Məcnun Kərimov unudulmuş, itib-batmış qədim milli musiqi alətlərinin adını və quruluşunu yazılı mənbələrdən tapıb bərpa etməklə tarixi iş görür. Bu vaxta kimi 11 musiqi alətini bərpa edərək Qədim Milli Musiqi alətləri ansamblını yaradıb. O, bu alətlərin konstruktorudur.\nAncaq Balabəyin sənətini bu ustaların hamısı yüksək qiymətləndirir və onun musiqi alətlərinə çox həssaslıqla yanaşmasını xüsusi vurğulayırlar. Doğrudan da, usta Balabəyin sənətinin təkrarı yoxdur.\nBalabəyi digər ustalardan fərqləndirən ən mühüm cəhətlərindən biri budur ki, o, milli musiqi alətlərimiz olan tar, kamança, qaval, saz, dəf və digərlərini yüksək zövqlə həm təmir edir, həm yenisini düzəldir, həm də təkrarsız gözəlliklə sədəfə tuta bilir. Onun musiqi alətlərinə düzdüyü sədəf işinin təkrarı yoxdur.\n- Ramiz müəllim, usta Balabəy çox güman ki, musiqi alətlərini düzəldərkən hansı ağac növündən istifadə etməyin lazım olduğunu yaxşı bilir?\n- Doğrudur, musiqi alətinin gözəl səslənməsi üçün bu, əsas şərtdir? Məsələn, tarı hər ağacdan düzəltməzlər. Yəni tar qoz, fısdıq, qovaq ağacından da düzəldilə bilər. Ancaq əsl tarın çanaq hissəsi yaxşı gün görmüş Qarabağ tut ağacından, qol və kəllə hissələri qoz və ya fısdıq ağacından, aşıqları isə armud ağacından hazırlanmalıdır. Hətta tut ağacının hansı hissəsindən, ustanın bacarığından və mizrabın vurulmasından da çox şey asılıdır. Bütün bunların fövqündə isə onu səsləndirənin ustalığı durur. Tar zaman-zaman ustad tarzənlərin əlində, xüsusilə zəngin muğamlarımızın öz sirlərini bəyan etməsinə gözəl vasitəçi olub.\nBalabəyin digər ustalardan üstünlüyü həm də ondadır ki, o, klassik ustalıq nümunələrini qoruyub saxlamaqla yanaşı, özünəməxsus yeniliklər edən, axtarışlar apararaq işə yaradıcı yanaşan bir sənətkardır. Musiqi alətində ifaçıya mane olan nəsə varsa, onu aradan götürməyi bacaran peşəkar insandır.\n2006-cı ildə Balabəy mənə böyük ustalıqla düzəldilmiş və üstü yüksək zövqlə bəzənmiş bir tar göstərdi. Əsl sənət əsəri kimi gözəlliyindən heyrətə gəldim. Tarın üzərində dahi Nizaminin portretini, onun "Xəmsə"sindən şəkilləri və nəsihətamiz beytləri sədəflə elə işləyib ki, dünyada ikinci belə sənət əsəri yoxdur. Dünya musiqi alətləri içərisində bu tar mən deyərdim ki, bəşəriyyətin şah əsəridir. Onun haraya veriləcəyi isə başqa söhbətin mövzusudur...\nBalabəydə zərgərlik, rəssamlıq və ustalıq sənətləri birləşib və bu bacarıqların sayəsində təkrarsız musiqi alətləri düzəldir, təmir edir və onları sədəflə bəzəyir.\nBalabəy Azərbaycanda yeganə ustadır ki, onun düzəltdiyi sənət nümunələri dünya arenasına çıxıb.\nYUNESKO-nun xoşməramlı səfiri, Heydər Əliyev Fondunun prezidenti Mehriban Əliyevanın 2005-ci ildə milli sərvətimiz olan muğamlarımızı bu mötəbər qurum səviyyəsinə qaldırması və "Muğam Mərkəzi"nin yaradılması istiqamətində atdığı addımlar Balabəy kimi sənətkarlarda böyük ruh yüksəkliyi yaratdı.\nBalabəy nadir usta olmaqla bərabər, həm də gözəl insan, qayğıkeş ailə başçısı, 3 övlad atasıdır. Övladlarında indidən atalarına məxsus istedad hiss olunmaqdadır.\nBalabəyin sənəti daim yaşayacaq və dünya muzeylərini bəzəyəcək.\nRamiz müəllimin usta Balabəy haqqında bu dediklərindən sonra onunla görüşmək marağımız daha da artdı. Təbiətcə sadə, utancaq və özü haqqında o qədər də danışmağı sevməyən usta Balabəydən bir neçə sualımıza cavab ala bildik.\n- Usta, bu sənətlə nə vaxtdan məşğul olmağa başlamısınız?\n- 1986-cı ildən bu işlə məşğulam. Əvvəllər şəhərin mərkəzində bir emalatxanam da vardı, lakin sonralar Balaxanıda, öz evimdə işləməyə üstünlük verdim.\n- Sənətin, sənətkarın xiridarı mərhum prezidentimiz Heydər Əliyevə iki tar bağışlamısınız. Bəlkə onun tarixçəsini danışasınız?\n- 1993-cü ildə Heydər Əliyev Fransaya getməmişdən bir gün əvvəl mənim düzəltdiyim və üstündə milli sərvətlərimiz əks olunan tarı ona göstərirlər. O qədər xoşuna gəlir ki, götürüb Fransaya aparır və dostluq rəmzi kimi prezident Mitterana bağışlayır. Elə bu tara görə Fransanın Luvr şəhərindəki muzeylərin birində Azərbaycana aid guşə açılır, milli sərvətimiz olan xalça və həmin tar da oraya qoyulur.\nHeydər Əliyevə ikinci tarı isə 1994-cü ildə ad günündə Nizami rayonunda zəhmətkeşlərlə görüşü zamanı bağışlamışdım. Tarın üzərində sədəflə Heydər Əliyevin portretini işləmiş, çox zərif milli naxışlarla bəzəmişdim. Prezident çox heyranlıqla tara baxaraq soruşdu ki, belə nadir bir tar düzəltmisən, bunu çala bilirsən? "Bəli" cavabını verdim. Dedi ki, "Bir çal görüm". "Şur" muğamının "Maye" hissəsindən bir parça ifa etdim, təşəkkür etdi. Çox güman ki, həmin tar Heydər Əliyevə məxsus hansısa bir muzeydə saxlanılır.\n- Usta, tanınmış ifaçılardan kimlərə milli musiqi alətləri düzəltmiş, onlara sədəf düzmüş və ya təmir etmisiniz?\n- Hal-hazırda ekranda gördüyünüz və sədəfə tutulmuş musiqi alətlərinin əksəriyyəti mənim işimdir. Elə Ramiz müəllimin və oğlu Əyyubun da tarlarını mən düzəltmiş və sədəflə bəzəmişəm. Ramiz müəllimin tarını düzəldəndən sonra çox sənətkar yanıma gələrək deyir ki, bizə də Ramiz müəllimin tarından düzəlt. Elə bilirlər ki, tarı yaxşı düzəltməklədir, daha demirlər ki, əsas şərt tarı yaxşı çalmaqdadır.\n2000-ci ildə Bakıda keçirilən "Xalq yaradıcılığı" müsabiqəsində iştirak edərək 1-ci yeri tutmuş və "Diplom"a layiq görülmüşəm. O müsabiqə üçün saz düzəldərək üzərində sədəflə "Dədə Qorqud" boylarından parçalar işləmişdim. Həmin saz hazırda Türkiyə muzeylərinin birində saxlanılır.\n- Üzərində dahi Nizaminin "Xəmsə"sindən şəkillər və nəsihətamiz beytlər olan kamança aləti üzərində işləyirəm. Bunun da haraya veriləcəyi sonranın mövzusudur.\n- Qollarınız yorulmasın, usta.\nKaspi.- 2007.- 22 fevral.- S. 16.


Astara stansiyasından İran dövlət sərhəddinə qədər olan 8,3 km yolda işlər sürətləndirilir (FOTO)\nBiznes və iqtisadiyyat xəbərləri 27 May 2016 10:52 (UTC+04:00)\n"Şimal-Cənub" Beynəlxalq Nəqliyyat Dəhlizinin tikintisinin reallaşdırılması istiqamətində mühüm addımların atılması, Azərbaycanın tranzit potensialının artırılmasında, ölkələrimiz arasında əlaqələrin daha da genişləndirilməsində mühüm rol oynayacaq.\nBu məqsədlə Azərbaycan Respublikasının Prezidenti İlham Əliyev 7 dekabr 2015-ci ildə "Şimal-Cənub Beynəlxalq Nəqliyyat Dəhlizinin Azərbaycan Respublikasının ərazisindən keçən hissəsində işlərin sürətləndirilməsi haqqında" sərəncam imzalayıb.\n"Azərbaycan Dəmir Yolları" Qapalı Səhmdar Cəmiyyətinin Mətbuat Katibliyinin rəisi Nadir Əzməmmədovun Trend-ə verdiyi məlumata görə, həmin sərəncama uyğun olaraq, 20 aprel 2016-cı ildə Azərbaycanla İranın dövlət sərhəddində, Astara çayı üzərində 82,5 metr uzunluğunda dəmir yolu körpüsünün təməli qoyulmuş, 1 mart 2016-cı ildən Astara stansiyasından İranın dövlət sərhəddinə qədər birxətli 8, 3 km uzunluğunda yeni dəmir yolu xəttinin tikintisinə start verilib.\nAradan keçən qısa zaman ərzində Astara çayı üzərində tikiləcək dəmir yolu körpüsün aşırımında 8 ədəd 32 metr dərinliyində özül qoyulub.\nAstara stansiyasından İranın dövlət sərhəddinə qədər birxətli 8, 3 km uzunluğunda dəmir yolu xəttinin 5 kilometrində torpaq yatağının işlənməsi başa çatdırılacaq. Relyefi mürəkkəb olan əraziyə 100-ə yaxın texnika cəlb olunub.\nBu günə kimi 33970 kub-metr qum, 26000 kub-metr qaya daşı, 172732 kub-metr çınqıl döşənib, 4388 köhnə dəmir-beton məmulatı döşənib.\nƏrazidə çirkab sularının axıdılması üçün 14 ədəd suötürücü qurğu tikilməlidir. Bunun 4 ədədi artıq hazırdır. Eyni zamanda dəmir yolu xəttinin çəkildiyi ərazıyə düşən elektrik və qaz xətlərinin köçürülməsi davam etdirilir. Bu işlər yaxın üç ay ərzində başa çatacaq. Bu ərazıyə düşən evlərin köçürülməsi prosesinə yaxın vaxtlarda başlanacaq.\nHəm körpünün, həm də dəmir yolu xəttinin tikintisinin 2016-cı ilin sonunadək yekunlaşdırılması planlaşdırılır.\nProqnozlar göstərir ki, tam gücü ilə fəaliyyət göstərəcəyi təqdirdə "Şimal-Cənub" Beynəlxalq Nəqliyyat Dəhlizi Avropa ölkələrinin, Rusiyanın, Orta Asiya və Qafqaz regionlarının Fars körfəzi və Hindistana çıxışına, Xəzəryanı ölkələrin Qara dəniz limanları ilə ticarət əlaqələrinin intensivləşdirilməsinə şərait yaradacaq.\nHeydər məscidində anım mərasimi keçirilib Cəmiyyət 13:00


KİYEVDƏ XOCALI SOYQIRIMINDAN BƏHS EDƏN “SONSUZ DƏHLİZ” SƏNƏDLİ FİLMİNİN TƏQDİMATI KEÇİRİLİB – MTM\nKİYEVDƏ XOCALI SOYQIRIMINDAN BƏHS EDƏN “SONSUZ DƏHLİZ” SƏNƏDLİ FİLMİNİN TƏQDİMATI KEÇİRİLİB\n23Fev 2021 by MTM Merkez\nUkrayna Azərbaycanlıları Radasının dəstəyi, təşəbbüsü ilə Kiyevin məşhur “Jovten” kinozalında keçirilən təqdimatda Azərbaycanın Ukraynadakı səfiri Elmira Axundova, Ukrayna Ali Radasının deputatları Lyudmila Marçenko, Vladimir Kreydenko, Marian Zabolotskiy, Alyona Şkrum, Ukrayna Prezidentinin Krım MR üzrə xüsusi nümayəndəsi Anton Korineviç, Ukrayna Dövlət Kosmik Agentliyinin rəhbəri Mixail Lev, Ukrayna Müsəlmanlarının Ruhani İdarəsinin sədri Müftiy şeyx Səid İsmagilov, diaspor rəhbərləri, Ukraynanın ictimai-siyasi xadimləri, yerli KİV nümayəndələri iştirak ediblər.\nSonra filmin litvalı rejissoru Aleksandras Brokas çıxış edərək bildirib ki, “Sonsuz dəhliz” filmi dünya arenasında, müxtəlif beynəlxalq festivallarda nümayiş olunub. Bütün təqdimatlarda tamaşaçılar Xocalı faciəsi zamanı insanların çəkdiyi əzab-əziyyəti hiss ediblər. Başa düşüblər ki, insanlığa qarşı “qırmızı xətti” keçmək olmaz. Ancaq çox təəssüf ki, bəzən bu “qırmızı xətt” keçilib. “Xocalı faciəsi insanların digərlərinin taleyi ilə bağlı necə rüsvayçı və qeyri-insanı qərar verməsinin sübutudur. Xocalıda ölümün pəncəsindən xilas olanlar erməni bombardmanından qaçışlarını və öz əzizlərini təhlükəsiz hesab etdikləri “Sonsuz dəhliz”də necə itirdiklərini ürək dağlayan hekayələrlə xatırlayırlar”, – deyə Aleksandras Brokas film haqda danışarkən əlavə edib.